Belaunaldi ezberdinak elkartu ziren atzo, Barakaldoko okupazio mugimenduaren 30.urteurrena ospatzeko\nAtzo Barakaldoko okupazio mugimenduaren 30.urteurrena ospatu eta Sarrail Hausleak dokumentala aurkezteko jaialdia egin zen Barakaldon. Bertan belaunaldi ezberdinetako lagunak elkartu ziren, garai ezberdinak oroituz. Eguna kalejira batekin hasi zen. Barakaldoko kale nagusienak zeharkatu ondoren, Makala II Gaztetxera heldu ziren, herri bazkaria egiteko. Arratsaldean Sarrail Hausleak dokumentalaren aurkezpena eta proiekzioa egin ze, San Bizenteko kultur etxean. Aretoa jendez bete zen, dokumentala ikusteko. Argazki gehiago hemen.\nDatorren Larunbatean Barakaldoko okupazio mugimenduaren 30.urteurrena ospatuko dute, Sarrail Hausleak dokumentala aurkeztuz\nAurten Barakaldoko okupazio mugimenduak 30 urte betetzen ditu eta Barakaldoko gaztetxeen ibilbidea errepasatzeko, Sarrail Hausleak dokumentala kaleratuko da. Dokumentalaren aurkezpena datorren larunbatean izango da, Ekainak 2. Egun osoko egitaraua prestatu dute horretarako, 12:00etan hasiko dena Bide Onera plazatik aterako den kalejirarekin. 14:30ean herri bazkaria izango da Makala II Gaztetxean (Adi kartelean jartzen duen tokia ez da izango azkenean). Sarrerak bihar arte egongo dira salgai Irrintzi eta Argalario tabernetan. Eguna dokumentalaren proiekzioarekin bukatuko da 17:30ean, San Bizenteko kultur etxean.\nMakauenek San Bizenteko gazte eguna ospatuko du larunbat honetan\nSan Bizenteko jaien barruan Makauen gazte konpartsa gazte eguna ospatuko du, datorren larunbatean, urtarrilak 20. Gazte eguna goizeko 13:00etan hasiko da, gaztetxetik abiatuko den poteoarekin. 14:30ean herri bazkaria egingo dute gaztetxean. Tiketak 6 euroren truke egongo dira salgai. Gazteek bertso-truk, bertso topaketarekin bat egingo dute eta bazkalostean bertso saioa egongo da. 19:00 Dj ibiltaria egingo dute auzoan zehar. Gauean kontzertuak egongo dira txosna gunean: Sutan, Leihotikan eta Kirrinka Krew taldeen eskutik. Urte berezia izango da Makauenentzat, beren 15.urteurrena izango baita aurtengoa.\nMakala II Gaztetxearen jarraipena eta 12 gazteen absoluzioa ospatu zuten\nPasaden ostirala ospakizun eguna izan zen, Makala II Gaztetxean. Hamarka gaztek gaztetxean bildu ziren bi gauza ospatzeko. Alde batetik pasaden urtean epaituak izan ziren 12 gazteren absoluzioa. Beste alde batetik gaztetxearen desalojoaren gelditzea. Zentsu horretan gaztetxean lan egiten jarraitzeko konpromisoa berretsi zuten, gazteria eta auzoari alternatibak eskaintzen jarraitzeko.


Ekoizle handiek sortutako materia organikoa bereizteko kanpaina Basaurin - Artelatz\n> Berriak > Hondakinak > Ekoizle handiek sortutako materia organikoa bereizteko kanpaina Basaurin\nEkoizle handiek sortutako materia organikoa bereizteko kanpaina Basaurin\n2012. urtetik Basaurik lanean dihardu edukiontzi marroiaren bitartez jasotzen den materia organikoaren gaikako bilketa handiagoa eta hobeagoa izateko. Herritar guztiei zuzenduriko kanpainak egin ditu fase desberdinetan eta lurralde guztian zehar, eta orain, aurre ikerketa bat egin ostean, kanpaina espezifiko bat bideratu du ekoizle handiei zuzendutakoa.\nGuztira, 72 establezimendu bisitatu dira, eta hauen artean aipagarrienak 16 ikastetxe, 23 jatetxe, 17 fruta-denda eta 11 supermerkatu izan dira. 72 establezimenduetatik % 60k bere kabuz eman du izena zerbitzu honetan eta beste % 10ak laster egin dezakeela uste da. Ikastetxeen artean emaitza ezinhobea izan da non ikastetxe bakarrak erabaki duen ez parte-hartzea, eta fruta-denda eta supermerkatuetan oso ona non parte-hartzea % 65era iritsi den.\nBigarren bisita batean bilketa erosoagoa eta eraginkorragoa izan dadin beharrezko materiala banatu zaie, edukiontzi eta poltsa konpostagarriak hain zuzen ere.\nKanpaina beste komunikazio ekintza batzuez lagunduta etorri da, kaleetako euskarri informatzaileetan kartelak jarri dira, erakusleihoetan jartzeko eranskailuak eskaini zaizkie dendariei, udalaren webgunean informazioa jarri da eskuragarri eta doako telefono bat zalantzak argitzeko.\nKanpaina herriko kaleetan zehar egindako bi saio informatzaileekin amaitu da. Bi ingurumen hezitzailek jardun dute herritarrei informatzen nola eman dezaketen izena materia organikoaren gaikako bilketan parte hartzeko. Jarduera hauetan, 400 poltsa konpost banatu dira eta baita iman informatiboak ere.


Noiz sortua: Larunbata, 22 Iraila 2018 09:12\nNoiz sortua: Azteazkena, 19 Iraila 2018 15:59\nNoiz sortua: Azteazkena, 12 Iraila 2018 08:43\nIrailaren 25ean, asteartea, Zinemaldira joango gara.\nUrtero bezela autobusa izango dugu herritik 14:50ean San Gregorion "Zubihaundin" eta San Martingo plazan 15:00etan.\nLehenengo ikusiko dugun filma "Oreina" izango da, 16:30ean izango da Kursaal 2an, hau Zuzendari berriak sailekoa da. Bigarren filma "Dantza" izango da, Sail ofizialean dago sailkatua eta 20:30ean izango da Principe 7an.\nAutobusa+bi filmen sarrerak 15€ kostatuko da.\nNoiz sortua: Igandea, 09 Iraila 2018 10:17\nbandoa 2018.09.06.pdf 468 kB\nNoiz sortua: Asteartea, 10 Uztaila 2018 11:35\nUztailaren 21ean emango zaio hasiera aurtengo Organo Barrokoaren Nazioarteko Jaialdiari. XII. edizioa izango dugu eta bertan Loreto Aramendi organojoleaz gain, Ana Salaberria sopranoa, Pedro Miguel Aguinaga biolinjolea, Pablo Mezzelani etnia anitzetako musika tresna jolea eta herrikoa dugun EATE abesbatza izango ditugu 18:00etan San Martingo elizan.\nAbuztuaren 5ean, Donostiako Musika Hamabostaldiaren organo zikloaren barruan eskainiko den kontzertuan Alize Mendizabalen eskutik organo kontzertua gozatzeko aukera izango dugu, 18:00etan San Martin elizan\nXII.barroko jaialdia2018int.pdf 549 kB\nEKAINAK 28, ANIZTASUN AFEKTIBO SEXUALAREN EGUNA\nNoiz sortua: Asteartea, 26 Ekaina 2018 15:51\nUrteotan, Euskal Herrian eta inguruko beste herrialde batzuetan ere, LGTBI+ eskubideetan aurrerapausoak eman direla ikusi ahal izan dugu; tartean daude sexu berdina duten pertsonen arteko ezkontzen legeztatzea edo adoptatzeko eskubidea,\nDena den, ondo gogoan izan behar dugu, 2018garren honetan, kolektiboak mundu zabalean bizi duen egoera gorria. Ez dezagun ahaztu LGTBIfobia gorrotoaren agerbide zabalduenetako bat dela, eta badirela 70 herrialde baino gehiago kode penalean jasota dutenak, genero-aniztasunaren aukera, identitate eta adierazpide oro berariazko arauekin erreprimitzeko, eta badirela, izan, LGTBI kolektiboa heriotza-zigorrarekin mehatxatuta dagoen herrialdeak ere, edo beste askotan ezin konta ahala direla pertsona hauen aurkako gorroto-krimenak.\nEsanak esan, ez dugu ahaztu behar gurean ere ez direla desagertu aniztasun sexual eta generozkoaren aurkako delituak, Oraindik ere bizirik daude gurean aurreiritzi sexualak, eta haien ondorioz sailkatu eta zokoratu egiten ditugula pentsamolde heteroarautzailetik aldentzen diren sexualitateak, ez dela amaitu trans kolektiboaren patologizazioa, ez direla desagertu LGTBIen kontrako jokaerak gure kaleetan.\nEra berean uste dugu funtsezko eta beharrezkoa dela bai sexualitatean eta bai afektibitatean normaltasunez hezitzea, betiere pertsona guztien aniztasun afektibo-sexuala errespetatuz.\nEkainaren 28ko egun honetan Ataungo Berdintasun Batzordean argi dugu borroka bizirik mantentzen dela, arrazoiak soberan daudela lesbiana, homosexual, transexual eta bisexualen herritar eskubideak aldarrikatzen jarraitzeko, gure herri eta kaleetan, ikastetxeetan, familian zein lagunartean, lantokietan, publizitatean eta aisialdian. Aniztasun afektibo-sexualaren aldeko borroka, guztiona eta egunerokoa da.\nGuzti honegatik Ataunen antolatu dugun ekitaldian parte-hartzera gonbidatu nahi zaituztegu:\nEkainak 28an, arratsaldeko 18:00etan San Martingo plazan elkartuko gara eta elkarrekin herriko zebrabide bat margotuko dugu Ataunen ere, aniztasun afektibo-sexuala aldarrikatzeko.\nAtaungo Gazte Asanblada\nAgauntza Guraso Elkartea\nOtsoak Dantza Taldea\nBiboletak Ataungo Emakume taldea.\nEkainaren 28_LGTBIadierazpena.pdf 187 kB\nNoiz sortua: Osteguna, 21 Ekaina 2018 10:36\nOr Uzt 03 @08:00 - 05:00PM


Sudadera berria gaurtik eskatu daiteke Plaza Berri Sport dendan\n2019 aza 04\nZubiaurre Igeriketa Klubak sudadera berria atera du denboraldi berri honetarako. Aurrekoaren berdina da, baina diseinua zertxobait aldatuta. Oraingoan, gainera, nahi duenarentzat modelo estuagoa er...\n2019 urr 31 Azkoitia\nAzken urteotan bezala, urtea amaitzerako zozketa berezia jarri du martxan Zubiaurre Igeriketa Klubak: 3.000 euro zozkatuko ditugu, herriko dendetan gastatzeko. Klubeko kideek dituzte salgai zozketa...\n2019 urr 31\nAzken urteotan bezala, urtea amaitzerako, zozketa berezia jarri du martxan Zubiaurre Igeriketa Klubak: 3.000 euro zozkatuko ditugu, herriko dendetan gastatzeko. Klubeko kideek dituzte zozketarako t...\nOñatiko eta Azpeitiko argazkiak eta emaitzak\nZubiaurre Igeriketa Klubeko alebinek, eta juniorrek, absolutuek eta infantilek joan den asteburuan ekin zioten 2019/2020 denboraldiari, Oñatin eta Azpeitian, hurrenez hurren. Ohiko urduritasunarek...\nAzpeitian eta Oñatin emango diogu hasiera denboraldi berriari\n2019 urr 24 Azkoitia\nZubiaurre Igeriketa Elkarteko kimuek eta infantil, junior eta absolutu mailakoek datorren larunbatean, urriak 26, hasiko dute 2019/2020 denboraldia Azpeitian eta Oñatin. Kimuek Ligako 1. ja...\nZubiarre Igeri Elkartearen batzar orokorra, urriaren 23an\n2019 urr 22 Azkoitia\nTxapelketen egutegiak argitaratu dituzte\n2019 urr 11 Azkoitia\n2019/2020 denboraldiko txapelketen behin behineko egutegiak argitaratu dira jada. Baliteke urtean zehar aldaketak egotea eta taulan agertzen diren hainbat data zuzenak ez izatea. Aldaketen berri iz...\n2019/2020 denboraldiko txapelketen behin behineko egutegiak argitaratu dira, jada. Baliteke, urtean zehar aldaketak egotea, eta taulan agertzen diren hainbat data zuzenak ez izatea. Aldaketen berri...\nBenjamin mailako txapelketen egutegia\nAzaroaren 16an hasiko da txalpeketen denboraldia benjamin mailako igerilarientzat. ‘Dokumentuak‘ atalean aurkituko duzue behin behineko egutegia. Baliteke, urtean zehar aldaketak egote...\n2019 ira 28\nXabier Munibe Ikastolarekin eta Floreaga ikastetxearekin lankidetzan, aurten ere, eskola kiroleko saio batean hartu du parte Zubiaurre Igeriketa Klubak. LH 3, LH4 eta LH6ko haurrekin goiz ederra ...\n2019 ira 28 Azkoitia\nXabier Munibe Ikastolarekin eta Floreaga ikastetxearekin lankidetzan, aurten ere, Eskola Kiroleko saio batean parte hartu du Zubiaurre Igeriketa Klubak. LH 3ko, LH4ko eta LH5eko haurrekin goiz eder...\n60 lagun inguru, ‘Igeri egitearen poza, kirolaz haratago’ mahai-inguruan\nAne Aranbarri azkoitiarrak, Aritz Orbegozo azpeitiarrak eta Maider Gaztañaga ordiziarrak mahai-ingurua eskaini zuten atzo arrarratsaldean, Elkargunean. Zubiaurre Igerileta Klubak, Marea Urdina tald...


Donostia Zinemaldia :: Gaur ez dago matematikarik\nHemen zaude: Lehen orrialdea > 62. Edizioa 2014 > Zinemaldiaren Egunkaria\t> Gaur ez dago matematikarik\nGaur ez dago matematikarik\nGehiketak eta buruketak egiten egon ordez, zinemara. Hori bai pagotxa! Ulertzen dira atzo Belomodroan entzundako algarak, barreak eta oihuak. Ezin lasaitu haurrak filma hasi arte. Orduan bai, argiak itzali orduko, isiltasuna. Hiru segundu edo lauko isilaldia. Eta, bapatean, eskena zirarragarri bat: Oooooh! Aaaaah!, Iuuuuuu! Belodromoa, berriro, lehertzear.\nZuzendari batek baino gehiagok nahiko luke horrelako ikuslegoa: gogotsua, esker onekoa, gartsua. Hori, filma gustuko dutenean, jakina. Bestela, hasi zaitezte dardaratzen. Eta atzokoa badirudi atsegin zitzaiela. Takashi Yamazaki zuzendari japoniarraren Friends (Abentura munstroen uhartean) uharte misteriotsu bati buruzko animaziozko filma da. Egun batean, giza-ume bat, Kotake, galdu egingo da eta han bizi diren izaki misteriotsuak aurrez aurre topatuko ditu. Hortik aurrera, beraien arteko adiskidetasuna munstroei eta gizakiei lagun izatea eragozten dien tabua gainditu egin beharko ditu.\nHorrelako abentura bat 400 metro karratuko pantaila erraldoi baten aurrean jarraitzea ikaragarria da. Eta 2.200 ikasleren emozioa nabari egiten zen, filma hasi baino ordu erdi lehenago. Izan ere, Donostiako auzoetatik, baina baita Irundik, Hondarribitik edota Errenteriatik -autobusez, trenez eta oinezetorritako 6 eta 11 urte bitarteko umeak hasi ziren sartzen aretora 09.30etatik aurrera. Zinemaldiko borondatezkoen eta langileen laguntzaz, eserlekuetan jarri ziren, formal-formal. Gehienak beteranoak ziren, baina txikienentzako lehenengo aldia zen. “Oso-oso pozik etortzen dira eta, orokorrean, ondo portatzen dira, beti ere pelikularen arabera”, azaltzen du Larramendi ikastolako irakasle batek. Antiguoko zentro horretan Zinemaldia biziki present dago egunotan. “Hormak apaintzen ditugu aktore eta zuzendarien argazkiekin eta Festibaleko kartelekin; horretaz aparte, zinemari eta pelikulei buruzko solasaldiak eta jolasak egiten ditugu”.\nFilma hasi arte adingabekoak jezarrita eta geldirik eukitzea ez da lan erraza. Hor sartzen da aurkezlearen papera. Datozen egunetan, Iban Garate, Itziar Atienza eta Egoitz Sánchez telebistako aktoreak txandatuko dira. Atzo, Ugaitz Alegriari tokatu zitzaion. Harrapazank telebista-saioko aktore ondarrutarrak eztarria urratu zuen haurrak animatzen. Ongi etorri, Koldo Mitxelena!, Ongi etorri, Santa Teresa!, Ongi etorri, Axular Lizeoa! Ikastetxe bakoitzeko izena botatzean, garrasi batean erantzuten zuten ikasleek, olatuarena egiten zuten bitartean. Ondoren, Sardina bat kantatzen jarri zituen bi mila ikasleak eta, bukatu baino lehen, Aurreskua ahopekatu zuen mikrofono aurrean. Ohore guztiak eginda, argiak itzali eta Zinemaldiko sintonia entzuten hasi zen. Orduan, bai, txalo zaparrada eta bihotza taupaka.\nFesta hau beste bost egunetan errepikatuko da. Guztira, 13.200 ikasle gipuzkoarrek gozatuko dute aurten ikuskizun erraldoi honetaz. On degitela! K.A.


Sondika | Euskadiko herriak eta hiriak | Turismoa Euskadi - Turismoa Euskadin\nHiri-azpiegituraz betetako Txorierriko bailaran dago Sondika. Bilbao inguruko udalerriek jasan zuten industrializazio prozesu sakonaren eraginez, hasierako landatar izaera galdu zuen. Urte luzez Bizkaiko aireportua Sondikan egon zen, eta horrexek egin zuen ezagun. Gaur, ordea, Loiun, ondoko herrian, dago aireportua.\nBasozabal, Izartza, Landa eta Zangroiz auzoek osatzen dute udalerria, eta arkitekturaren ikuspegitik interes handiko hainbat eraikin ezkutatzen dituzte. Erdigunean, esaterako, XVIII. mendeko Goiri Erdikoa jauregi barrokoa ikustea merezi du. Garai berekoa da Beike jauregia. Aireportutik gertu dago eta ondare artistiko izendatu zuten. Nabarmentzekoak dira, era berean, inguruotako baselizak (Santa Kruz, San Martin eta San Roke), XVIII. mendeko Aixerrota errota eta zubi erromatar bat.\nNatura eta aisia\nIngurune natural paregabean dago Txorierriko udalerri hau. Izartzako bidea hartuz gero, Sondikako hirigunean bertan, Artxandako muinora iritsiko gara, Bizkaiko hiriburuaren eta inguruaren ikuspegi apartak eskaintzen dituen behatokira. Larrabarrena parke ederrera joko dugu gero, gune berdez betetako zonalde atsegin eta lasaia baita.\nHorrez gain, hegazkinez ordubetean lurralde historiko osoa airetik ikusteko aukera eskaintzen dute Sondikako aerodromoan.\nBestalde, jai ugari ospatzen dituzte Sondikan urtean zehar. Ekainaren 24an, adibidez, San Joan jaia egiten da izen bereko zelaian. Santa Kruz festa, aldiz, Larrabarrena parkean ospatzen dute irailaren 14an. Ezin ahantz daiteke, gainera, azaroan egiten den nekazaritza, abere eta artisautza azoka. Egun horretan, abere-erakusketa, bertoko produktuen eta artisautza-lanen salmenta, txakolinaren eta Idiazabal gaztaren dastaketa, baserri giroarekin zerikusia duten jardueren erakustaldiak eta beste zenbait jarduera izaten dira.


Lengoak, PABLO eta mutil bat maletakin\nPABLO: Jainkoa'k arratsaldeon, aizpatxo maiteak. (Besarka bitza bi matrailletan musu bana emanaz.) Zuen kunplimentua neurriz gaiñerakoa da.\nANDRE KATTALIN: (Irritsu.) Kartan esaten zeñidan dilijentzi ontan elduko ziñala eta billa atera gatzaizkizu. Andre on batek zer gutxiago eginen du bere senar maiteagatik?\nANDRE KONTXESI: (Irripartsu au ere.) Ni berriz, goizean eldu naiz Deba'tik nire aizpa maitearekin eguna pasatu ustean eta berarekin kalean arkitu naizelarik, esan dit oraintxen zentozela txangotik. Dakuskezunez, gure kunplimentua ezta neurriz gaiñerakoa, neurrikoa baizik... Ta txango ori ondo egin al-duzu?\nPABLO: Txit ongi, Jaungoikoa'ri eskerrak eta nire eginkizunak ere txit ongi atera dira. Au dala-ta, biziki pozik natorkizute zuen artera. (Morroiari.) I, mutil, eramaitzak maletok etxera, nik izketan luzetsiko baitiat bearbada.\nANDRE KATTALIN: Konta zaizkiguzu lenbailen zure ibilierak, entzuteko jakimiñez gaituzu-ta.\nPABLO: Agata ez al-duzute zuekin ekarri?\nANDRE KATTALIN: Ez, etxean utzi dut laguntzalle ingelesarekin. Konta bildurrik gabe.\nPABLO: Orra ba; emendik aterata Madrillera joan nintzen, bai-baitut an mediku ospetsu bat, Lucientes jauna, nire lagun aundia izana eta dena oraindik ere. Batxillerra alkarrekin egin genun Jesuiten ikastetxean eta gero berak medikutzara jo zun eta nik legetara. Baiñan, bera Madrillen bizi izanarren eta ni emen, beti gutarteko artu-emanari eutsi izan diogu. Gaiñera, politikak asko alkartu izan gaitu gaztetatik eta gure adiskidetasunaren oiñarririk sendoena auxen dela esango nuke. Delako Lucientes jaun onek, orain bospasei urte eroetxe bat zabaldu zizun Madrilleko inguruetan eta gure asmoak betetzeko gizonik egokiena bera gendula buruak emanik, beregana jo nun. Gure zorigaitz ikaragarria adierazi nion eta bere laguntasunaren bearrean giñala esan ere bai. Berak, ahal zun guztia egingo zula agindu zidan eta orduan nire asmoa agertu nion.\nANDRE KATTALIN: Otoi, itz bitan esplikaiozu Kontxesi'ri gure berri, ezjakiñean baitago.\nPABLO: Gure asmoa auxen zen ba, Kontxesi: Joxe Migel indarrean artu eta Lucientes jaunaren eroetxera eraman. Onek, mutillari buruzko ero-agiri bat eginen zun guk agindu artean mutilla bertan eukitzeko. Artean, Salamanca'ko adiskide batek, gure aginduz, eskutitz bat eginen dio Agata'ri (eskutitz au egiña dago onezkera eta biar edo etzi elduko zaio gure neskari), Joxe Migel eritasun luze baten ondoren il egin dela adieraziz...\nANDRE KATTALIN: (PABLO'ri erakutsiz.) Emen ditut Joxe Migel'en azkeneko eskutitzak.\nPABLO: Eztut uste besterik jasoko dunik, Madrilletik ezpainintzen erten Joxe Migel eroetxean sartu zutela jakin arte. Apupillo zegon etxean, gure aginduz, edarian narkotiku bat ezarri zioten eta lo ar-erazita eraman zuten zalgurdi batean Salamanca'tik Madril'eraiño bi gizonen artean ondo zainduta. Eroetxean lo sartu omen zen, beraz, esnatzea gela batean atxilloturik egin bide zun...\nANDRE KONTXESI: Zuk daukazu buru argia, Pablo, gauzak ain tajuz egiteko.\nPABLO: Jaungoikoa'ri eskerrak, ondo atera da beñepein.\nANDRE KONTXESI: Eta noiz arte euki bear duzute eroetxean?\nPABLO: Esan bezala, Agata'k biar edo etzi artuko du eskutitza Salamanca'tik Joxe Migel il dela eta bertako kanposantuan lur eman diotela adieraziz. Agata'k, berealakoan ezpa'da ere, gerora beintzat, etsipenez artuko du ezbear au eta bost edo sei illabete baiño len, aundiki baten semearekin ezkontza prestatuko dugu... Eta bein Agata ezkondu ezkero, txoriari kaiolako atea zabaldu genezaioke.\nANDRE KONTXESI: Zu baiño gizon burutsuagorik ezta munduaren jiran, Pablo. Gaiñera, guziorretan eztiozute iñori kalterik egiten.\nANDRE KATTALIN: Gu ere uste orretan gera. Ez genituzke beintzat eskuak txarkeriz zikindu nai.\nPABLO: Orrelakorik egin ezkero, bizi guztia kezketan biziko giñake.\nANDRE KONTXESI: Eztaukazute bada zertan kezkaturik. Aitzitik, aurki Jaungoikoa'k bedeinkapenez beteko zaituzte, deabruaren tentaketak uxatuz bide zuzena aukeratu duzutelako... Eta nor pentsatu duzute Agata'ren senargaitzat?\nANDRE KATTALIN: Ba-ditugu begiz jota mutil on batzuk leñargi goitar askuak. Adibidez, Almudena'ko markesaren seme zaharrena, Pinohermoso'ko markesaren bigarrena arekin moldatzen ezpa'gera, Sotomayor'eko markesak ere ba-ditu semeak ezkongai...\nANDRE KONTXESI: Eztituzute nolanaikoak begiz jo. Baiñan, zuen alaba bakarrarentzat nai litzake ainbeste... Eztei goitar ontarako soiñekoak prestatzen asi bearko dut. Eskerrak garaiz ibilli zeratena, gaiñerakoan beintzat, ez niñuzuten arrantzale orrekiko ezteietan errez ikusiko... Eta aipatutako norbaitekin... zertu, mintzatu al-zerate dagoneko?\nPABLO: Oraindik ez, baiñan, laister asiko naiz eginkizun ortan urratsak ematen. Niretzat ezta lanbide zailla, Españi'ko aundikitasunik bereizienarekin artu-emana eta laguntasuna baidaukagu eta batekin ezpa'da bestearekin, bost illabete baiño len alaba ezkondurik daukagu, berari dagokion maillan eta leñargitasunean.\nANDRE KATTALIN: Niri gauza batek ematen dit bildur: Joxe Migel askatzen dugunean zer gertatuko da?\nPABLO: Ez izutu, Kattalin. Aginduta daukat Joxe Migel eroetxean errege bat bezala eukitzeko nire kontura. Zertaz salatu bear digu, beraz, andik etorrita, burutik eri zegolako an euki dugula adierazten ba'du Lucientes jaunak? Gaiñera, sendagille jaun au Madrilleko gobernadorearen adiskide aundia da eta bi edo iru ministrukin ere ba-du artu-emana. Ala're, zalapartarik sortu ba'ledi, kalte-ordain bat emanda dena zuzenduko da eta kalte-ordain au ezta izango iñolaz ere guk onez-onean Keleotarrai eskeiñi genienaren laurdena.\nANDRE KONTXESI: Oso ederki egin duzu, Pablo. Zer uste zuten mariñel aundiputz oiek? Utsaren urrengo izan eta gabetik goizera gure pare jarriko zirala?\nPABLO: Ori gerta baiño len obe litzake gure buruai azken gaizto ematea.\nANDRE KATTALIN: Etzazula orrelakorik, Pablo, Jaungoikoa'k zigorkatuko zaitu-ta.\nPABLO: Beste biderik ez genuke ba, munduaren azkeneraiño ez itzul egitekotan, Kattalin. Gure onorea, aundikitasuna, leñargitasuna oinpetuta, lokaztuta, kirastuta, nola agertu jendearen aurrean?\nANDRE KATTALIN: Jaungoiko on-onari eskerrak ezta orrelakorik gertatu eta ez dezagun geiago orretan pentsa.\nPABLO: Niri, Joxe Migel'ek baiño bildur geiago ematen dit zuen anai ziraun orrek.\nANDRE KONTXESI: Pello'k?\nPABLO: Berberak. Gure urratsak arrek susmo txarrik artu gabe eman bear ditugu; bestela. idealista zoruorrek estuasun gorri batean jarri gaitzake. Agata ezkonduta gero bere ostikada guziak alperrikakoak izanen dira, baiñan, Joxe Migel'en berri jakin ba'leza ura ezkondu aurretik edo Agata'ri kaskoa berotu ba'lezaio iñolako ezteirik ez onesteko...\nANDRE KATTALIN: Bitarte guzian eztiogu etxetik ateratzen utziko neskari. Obeakiago oraindik: Monja komentu batean sartuko dugu animaren pakea arki dezan aitzekian eta orrela eztio osabak atzaparrik erantxiko.\nPABLO: Orrek ere bere arriskua dauka. Monja sartuta bertan geldituko litzake seta utsez. Ez, Inglaterra'ra igorriko dugu naigabeak ahaztu eta inglesez obeki ikasi dezan aitzekian.\nANDRE KONTXESI: Ori da arrazoia, Pablo. Era ortaz Pello'ren atzaparretatik aterako duzute. Ikusiko litzake, goikuok bera eta bekuak gora ikusi nai lituzken anarkista orrekin! Euskaldun guziak berdiñak gerala, goikorik eta bekorik eztala Euskalerria'n eta beste orrelako zozokeriak esaten eztitu ba?\nPABLO: Esan eta egin. Ez al-dabil apika, goizetik gabera gure aundikitasunaren lotsagarri arrantzaleakin bere burua bat egiñik? Ezkondu ere, zeñekin ezkondu zen? Xotero'ren alabarekin, Mutriku'ko dendari baten alabarekin eta babuorrek arro-arro eginda titulurik aundienarekin ezkondu zela zion, alegia, Euskalerri'o alaba garbi batekin eta ori beste leñargitasunik ez omen du aitortzen berak.\nANDRE KONTXESI: Jaungoikoa'ri eskerrak ez giñan bere ezkontzara azaldu ere egin.\nANDRE KATTALIN: Orixe bear genuke ba, gure onorearen garbitasuna zikintzea orrelako eztei batean arrantzale ta dendariakin nahasi.\nPABLO: Eta guztiori gutxi bailitzan, orain gure alaba bakarra arrantzale batzuen semeasekin ezkontzea nai. Ori iritxi ba'leza, bere ustean, Euskalerria'ren gurendarik aundiena izango litzake noski.\nANDRE KONTXESI: Buru zoruorrek obe luke Gernika'ko Arbolpera ezkurrak jatera joan eta guri pakean utzi. Orain dela milla urteko legeak jarri nai eztizkigu bada Euskalerria'n? Abarkak jantziz eta taloak janaz «progresu» ederra ekarriko dio orrek Euskalerria'ri... Baiñan, ara bera!\nPABLO: Eta guregana dator zuzen-zuzen. Izango du zerbait.


Bankuetako produkturik errentagarrienak | Consumer\nBankuetako produkturik errentagarrienak\nErrentagarritasun handieneko banku-produktuek nomina edo pentsioa eta etxeko ordainagiri batzuk helbideratzea eskatzen dute ia beti\nEgilea: José Ignacio Recio 2012-ko abuztuak 19\nKontuak/nomina, pentsio-planak, goi-ordainketako kontuak edo gordailuak dira bankuko bezeroentzako produktu errentagarrienak. Oso deigarriak dira, bai hobaridunak direlako, bai ohikoak baino handiagoak direlako. Baina, ordainetan, ia beti eskatzen dute nomina edo pentsioa eta etxeko ordainagiri batzuk helbideratzea.\nPasiboa jasotzea produktu errentagarriekin\nFinantza-erakundeek “gerra” komertzial txiki bat hasi dute prestazio edo zerbitzu gehien zein eskaintzen dituzten ikusteko. Horretarako, nomina-kontuak, pentsio-planak, ordainsari handiko kontuak edo gordailu errentagarriagoak saltzen dituzte, kontratazio-baldintza hobeekin.\nErrentagarritasun handia eta komisioen salbuespena erabiltzen dira, “kako” gisa, pasiboa erakartzeko\nPasiboa erakartzeko erabiltzen den kakoa zenbait produkturen hobaria da, lehia baino errentagarritasun handiagoa edo produktu horien komisioak salbuestea.\nOpari gisako pizgarriak ere ez dira falta: bezeroek oso opari erabilgarriak eraman ditzakete etxera, eta azken teknologiekin diseinatu. Edozein estrategia baliagarria da arreta erakartzeko. Ia proposamen guztietan nomina edo pentsioa eta etxeko ordainagiri batzuk helbideratu behar dira, baina beste kasu batzuetan sarrera librea da, eta nahikoa da banku edo aurrezki kutxa aldatzea etekin horiek eskuratzeko.\nBankuak merkaturatzeko estrategiak\nEntitate horiek “izar” produktuak merkaturatzeko duten izendatzaile komuna beren baldintza orokorrak hobetzea da.\nGordailuen kasuan, errentagarritasuna handitu egiten dute (beste finantza-aktibo batzuekin lotzearen kontura bada ere); kontu korronteetan, berriz, sortzen duten interes-tasa handitu eta komisioak kentzen dira. Balore zorroaren eskualdaketa edo pentsio plan bat denean, intsuldatutako zenbatekoari hobaria ematen zaio.\nBatzuetan doako txartelak ere ematen dira, mantentze-kuotarik gabe.\nProposamen berariazkoagoen iragarkia ere falta da, hala nola doako txartelak ematea, mantentze-kuotarik gabe, edo jatorrizko tarifarekiko beherapen handiak dituen aseguru bat kontratatzea. Azken batean, bezero bat lortzearen truke gehiago emateko estrategia da.\nBankuen proposamen zehatzak\nProposamen asko eta askotarikoak dira bezeroei beren neurrirako irtenbideak emateko, eta beti deigarriak: nomina edo pentsioa helbideratzeko gehien erabiltzen direnetatik, balore-zorroa pasatu ondoren hobariak eskaintzetik pasatzen diren beste batzuetara, gordailu berritzaileenak falta izan gabe.\nGarrantzitsuenetako bat nominak edo pentsioak jasotzea da. Azpimarratzekoa da Unnimen eskaintza, nomina helbideratzeagatik. Horrekin batera, azken teknologiako oparia eskuratzeko aukera ere badu, haren zenbatekoaren arabera; Banestok azken belaunaldiko telebista bat oparitzen du nomina eta hiru ordainagiri helbideratzean, eta Bankinter – bere Nomina Kontuarekin – UTBa % 5 da. 5.000 euro ordaintzeko. Lehiakideetatik dirua lortzeko, Caixa Catalunyak kontuaren errentagarritasuna handitu du lau hilabetez, interesik gabe, eta komisiorik gabeko txartelak eskuratzeko aukera eman du. Gainera, ez da ordainduko ez transferentziengatik ez txekeengatik.\nBezero gehiago erakartzeko, era askotako proposamenak daude.\nHala, Banco Pastorrek komisioak kenduko ditu bere kontura, zordunketa- eta kreditu-txartelak, transferentzia nazionalak edo txeke nazionalen sarrera. Halaber, neurri osagarri gisa% 6ko deskontua eskaintzen du opor-pakete batzuetan.\nBanco Santander-ek plan oso egokia egin du bankuko zerbitzuen eguneroko gastuetan aurrezteko: “Superasteazkena” programa.\nKutxabankek “deskontu-denboraldi” bat eskaintzen du mailegu pertsonaletan: %10etik %30era bitarteko hobaria etxeko kredituetan, auto bat erosteko, etab.\nEuskadiko Kutxak aseguru-plan berria du: “Maxi&Mini”. Proposamen honen bidez,% 25eko deskontua lor daiteke auto-aseguru berrian kontratatzen den poliza gehigarri bakoitzeko.\nUnicaja, “Uniplan Protección 2016 III”-rekin, bermatutako pentsio-planekin errentagarritasuna ziurtatzea. 2.000 euroko hobaria lor daiteke, kontratazioa beste entitate batetik pentsio plan bat eskualdatuz egiten denean. Caja Españakoek% 3ko hobaria dute.\nSortzez Garbiaren Aurrezki Kutxak gordailu bat du (“Gordailu Bikoitza”), aseguratutako kapital osoarekin errentagarritasun handiagoa lortu nahi duten bezeroei zuzendutako ezarpen mistoa. Inbertsioaren zati batetik bederatzi hilabetera interes finkoa eta Telefónicaren eta Inditexen bilakaeraren erreferentzia da.\nOpen Bank, “Más” kontuaren bidez, UTBko% 3,30eko interesa eskaintzen du lehen lau hilabeteetan. Finantza-produktu honek ez du gasturik ez komisiorik aurreikusten, eta doako txartelak eta txeke-taloitegiak eta transferentzia nazionalak (eurotan) eskura daitezke.\nbankuak komisioak kontuak pasivo-eu plan de pensiones-eu


Ausolanek 4.000 euroko dohaintza egin dio Agifesi\nAgifesen errehabilitazio psikosozialerako zentroetako catering zerbitzuaz arduratzen den Ausolan enpresak 4.000 euro eman dizkio Agifesi, 2015eko proiektuetan inbertitzeko. Horrela, gipuzkoar gizartearen buru osasuna hobetzeko ekarpena egin nahi du enpresak.\nJaialdi solidarioa larunbatean Tabakaleran, tailer, ikuskizun eta jokoekin!\nLarunbatean, azaroaren 21ean, Agifeseko kideok Gipuzkoa Solidarioa Jaialdian egongo gara.\nNahasmendu eskizofrenikoa jorratzen duen ‘Shine’ filmak zineforum zikloa itxiko du\nData: azaroak 23, astelehena\nLekua: Donostia. Principe zinemak, 2. aretoa.\nSolasaldia: Filmaren ondoren, Carmen Clemente psikologoarekin.\nDoako sarrera: Gonbidapenak Agifesen egoitzan edo zinemako leihatilan jaso behar dira\nNahasmendu obsesibo-konpultsiboa landuko dugu 'Mejor...Imposible' filmaren inguruko zineforum saioan\nFilma: Mejor... Imposible\nData: azaroak 16, astelehena\nDoako sarrera: Gonbidapenak Agifesen egoitzan edo zinemako lehiatilan jaso behar dira\nAzaroaren 11n, Buru Gaixotasuna duten Pertsona eta Senide Elkarteen Euskadiko Federazioak (FEDEAFES) buru osasuna eta bizi-kalitateari buruzko ikerketak aurkeztuko ditu Gasteizen; Fedeafesek eta bere barnean dauden Agifes, Asafes eta Asasam elkarteek Ede Fundazioarekin batera garatutako ikerlanak.\nAgifesek ‘Elling’ filma proiektatuko du Principe zinemetan, Zinema eta Buru Osasuna I. Zineforum Zikloaren harira\nData: azaroaren 9an.\nTokia: Donostia. Principe zinemetan, 2.aretoan.\nSolasaldia: Carmen Clemente psikologoarekin, filma ikusi eta gero.\nDoako sarrera: Gonbidapenak aldez aurretik jaso beharko dira zinemako leihatilan bertan.\nAgifesek Zinema eta Buru Osasuna I. Zineforum Zikloa eskainiko du azaroan\nAgifesek, Zinema eta Buru Osasuna I. Zineforum Zikloa egingo du Donostian. 'Mintzatuz osatu' sentsibilizazio kanpainaren barne antolatutako ekimenaren helburua da buruko osasun arazoak dituzten pertsonekiko enpatia eta gizartearen babesa sustatzea. Zineforumaren lau saioak astelehenetan izango dira, azaroaren 2an, 9an, 16an eta 23an, Donostiako Principe zinemen 2. aretoan, 19.30ean. Sarrera doan izango da, baina gonbidapenak aldez aurretik jaso beharko dira zinemako leihatilan bertan.\nAgifesek buru gaixotasuna duten pertsonen inguruko estereotipoak baztertzeko hitzaldia eskainiko du\nIzenburua: Estereotipoak baztertu. Buru osasunaren inguruko egi eta uste okerrak\nData: urriak 29, osteguna.\nLekua: HONDARRIBIA. Kultur etxea.\nHizlaria: Verónica Pazos, Agifeseko gizarte-langilea.\nLaboral Kutxak 2.000 euroko laguntza eman dio Agifesi, elkarteko jarduerak garatzeko\nLaboral Kutxako gizarte kontseiluak 2.000 euroko laguntza eman dio Agifesi, elkarteko zenbait jarduera garatzeko.


Bea de Francisco: "Operatzea bezain inportantea da umeei eskuetatik heltzea edo malkoak garbitzea" | Geuria\nLurrikara batek Nepal astindu zuen urtean, 2015ean, Samsara Nepal elkartea sortu zuen Beatriz de Franciscok herriko enpresek eta norbanakoek dohaintzan emandakoari esker. Nepalekin zuen lotura, ordea, aurretikoa zen\nBea Nepaleko bi umeen artean // Samsara Nepal\nBeak (Galdakao, 1964) kontatu digun istorioa zirraragarria da. Pema izeneko mutikoarekin hasi eta Milan Maharjan zirujauarekin jarraitu zuen. Harrezkeroztik poztasunak eta tristurak bizi izan ditu, baina Nepal herriari laguntzeko nahiak zutik mantendu du. Otsailean bertara abiatu da berriro ere eta etxeko lanak eginda eraman ditu. Orain arte lortutakoa ikaragarria da, baina horrekin konformatu ez, eta apartekoak dira erakundeak esku artean dituen proiektu eta helburu berriak.\nZergatik Nepal? Zein da lotura?\nBeti gertatu izan zait deigarri budismoa, eta duela 10 bat urte haur bat babesean hartzea erabaki nuen. Ume hura 20 urteko gaztetxoa da gaur egun, Pema du izena eta bera da istorio honen ‘errudun’ nagusia. Babesean hartu eta hiru urtera ezagutzera joan ginen eta behar bezala entzuteko arazoak zituela jabetu ginen. Galdakaora bueltatu ginenean Katmandu inguruko hainbat otorrinori idatzi nien eta, erantzunik jasoko ez nuela pentsatzen hasia nintzenean, Milan Maharjan zirujauarena heldu zitzaidan. Pemari azterketa medikoa egiteko prest agertu eta mutikoa bizi zen monasteriora gerturatu zen. “Bea, ebakuntza lehenbailehen egin behar diogu, bestela, ez du bizirauteko itxaropenik“, esan zidan. Bere belarrietan zornea zen nagusi eta burmuinera ere hurbiltzen hasia zen.\nUrte bereko abenduan operatu zuten; belarri bateko entzumena galdu zuen eta bestean %30a baino ez du, baina bizirik dago. Hurrengo urteko apirilean Nepalera joan ginen berriro ere alaba eta biok, Pema ikusteko eta Milani ebakuntzaren gastuak zor nizkiolako, baina ez zidan ezer kobratu gura izan. Gure arteko konplizitatea eta adiskidetasuna ia berehalakoa izan zen eta handik gutxira ospitalean zuen lanari agur esatea erabaki zuen Milanek. Ear Care Nepal sortu zuen, umeek entzumena berreskuratzea helburu duen erakundea.\nMilan Maharjan zirujaua umeak artatzen // Samsara Nepal\nNoiz eta zertarako jaio zen Samsara Nepal?\n2015. urteko apirilean, lurrikara batek Nepal astindu zuenean, erakundea sortzea beharrezkotzat jo genuen, ezinezko suertatu zitzaigulako bildutako diru mordoa eta materiala bertara bidaltzea. Galdakoztarren laguntza ikusgarria izan zen eta elkartasun horri esker jaio zen Samsara Nepal. Milanekin berba egin nuen eta dirua banku batean ez sartzeko gomendatu zidan, horrelako katastrofeak gertatzen direnean ateak itxi eta gobernuak jaso ohi duelako. Fiskalki babestuta egoteko aukera bakarra, GKE (gobernuz kanpoko erakunde) sortzea izan zen. Une hartan jaio zen, Milanen eta bion arteko bateratzearekin batera. Samsarak Ear Care Nepalekin egin zuen bat.\nEgutegi solidarioekin hasi ginen eta eskumuturrekoak, giltzatakoak eta libretak ere egiten ditugu. Aurten, estreinakoz, loteria izan dugu. Dena Galdakaoko Zurrut tabernan dago salgai eta, gainera, hasi gara azoka txikiren bat antolatzen. Herriko hainbat enpresak ere asko lagundu digute.\nBiltzen dugun diruarekin, batez ere, haurren erdiko belarriko operazioak finantzatzen ditugu. Eskola helezinetan dauden umeak bisitatzeko trekkingak antolatzen dira, azterketa medikoa egiteko eremua ondo prestatzen da eta, behin ume guztiak artatuta, ebakuntza nortzuk behar duten erabakitzen da. Gurasoekin hitz egiten dugu eta, baiezkoa ematekotan, 25 euroren truke, operatu egiten ditugu. Zergatik kobratzen diegu? Doakoa denak balioa galtzen duelako eta guk arazoari benetan merezi duen garrantzia ematea nahi dugulako. Azpimarratzekoa da Milanek egiten duen operazio bat 200 eta 500 euro artekoa izan daitekeela.\nEgiten ditugun eskaeren artean, bestalde, eskola materiala, sendagaiak eta jostailuak daude.\nEgun bost proiektutan gaude buru-belarri. Aurrenekoa, lehen aipatu dudan bezala, haurren erdiko belarriko ebakuntzena da. Bigarrenak, Mero Gaon izenekoak, lurrikararen ondorioz erraustuta geratu zen Kulay herria berreraikitzea izan du helburu, baina ia bukatutzat ematen dugu, martxorako eraikitako 55 etxebizitzak prest egongo baitira. Ali proiektua zazpi bat ume itsuk osatzen dute. Disabled Service Association eskola publikoan daude eta eurentzako irakaslea kontratatu dugu. Helburua ez da bakarrik idazten edota ingelesa irakastea; egunerokotasuneko gauza txikietan ere, norberaren garbitasunean adibidez, lan bikaina egiten ari da.\nKushi proiektua guk erditutakoa da eta xedea umeen irribarreak sortaraztea baino ez da. Asteburuetan boluntarioak behar ditugu eurekin egoteko eta jolasteko. Poltsa birziklatuak egiten zituen emakumeen artisau-enpresa ere sortu genuen, baina arduradunak Txinara joan behar izan du eta bera bueltatu arte proiektua bertan behera uztea erabaki dugu.\nNola heltzen da laguntza Nepalera?\nEraman beharreko guztia, dirua, materiala eta abar, gure maletetan sartzen dugu. Lagungarria eta eskertzekoa da Nepalera boluntario joaten direnek ere materiala eroatea.\nNepalera eramandakao materiala // Samsara Nepal\nEta Nepaleko jendearen erantzuna?\nEsker onekoak dira nepaldarrak. Kostata lortzen dituzte ebakuntzarako 25 euro horiek, baina benetako balioa zein den badakitenez, eskuratzen ahalegintzen dira eta semea edo alaba operatu eta gero opariren batekin etortzen zaizkigu. Umeen erantzuna poztasunekoa da beti, baita eskumuturreko sinple batekin ere. Hori bai, euren pentsamoldea ezberdina da, gaileta bat eman eta ingurukoekin partekatzen dute.\nNolakoak dira, gurekin alderatuta?\nLehen munduan gauza asko egin ditugu gaizki, baina bat nabarmenduko nuke: ez gara fio. Nepaleko umeek ur berorik ez dute, ezta beroki eder edo hiru pare zapatila ere, baina pozik bizi dira. Ezer gutxi dutenez lasai oheratzen dira, beldur barik. Guk gehiegi hartu nahi izan dugu gure gain eta daukagun guztia galtzearen beldur gara, etengabe.\nHango gobernuak trabarik jartzen ote dizue?\nMilanen ardura da gobernu-kontuak kudeatzea eta ez da batere erraza. Nepalen, hemen ere gertatzen den moduan, diru beltzarekin konpontzen dira hainbat kontu baina Milanek ez du horrelakorik egin nahi, oso argi dauka. Pazientzia eta irmotasun handiko emakumea da eta begitan hartzen duen guztia erdietsi ohi du. Seme-alabak izateari uko egin eta besteei laguntzeari ekin dio.\nZenbatek osatzen dute Samsara Nepal?\nAsko gara, bakoitzak bere harri koskorra ekartzen baitu. Kuotarik ez dago, ekonomikoki ez baina gutunak idazten edota botikak ordenatzen lagundu daitekeelako. Lehenengoa bezain zilegia da bigarren aukera. Ni neu naiz presidentea eta nire alaba presidenteordea, etorkizunean berak hartuko baitu Samsara proiektuaren lekukoa. Nire bikotea da arlo ekonomikoaren arduraduna eta Esti idazkaria. Eli dago batzordekide gisa eta Eneko bere senarra da webgunea egiten lagundu diguna. Hasieratik nire ondoan egon diren konfiantzazko pertsonak dira.\nHilabete honetan (otsailean) Nepalera joango zarete berriro ere. Zein da helburua oraingoan?\nNire bikotearekin joango naiz, hilabete eta erdi. Orain arte egindako guztia Ali proiektuko irakaslearekin batera egiaztatu nahi dugu, Kushi proiektuari buelta bat eman eta ahal den heinean handiagotu, eman dizkiguten material, medikamentu eta jostailuak ondo antolatu eta, batez ere, Humlako 32 umeak Pokharara eramateko ditugun aukerak ondo aztertu. Azken hori da gure bidaiaren helburu nagusia. Oinez hamar eguneko ibilbidea dago Humlatik Pokhararino (gertuen dagoen ospitalea) eta pentsaezina da operatu berri dauden umeek halako distantzia bat egitea. Abioneta bat alokatzea gustatuko litzaiguke, baina dena ondo analizatu beharra dago.\nProiektu berriren bat?\nBai, potoloa da esku artean daukagun proiektu berria: erreferentziazko ospitale gunea izan nahi dugu, umeak operatzen ditugun ospitalean bertan. Geure kirofanoa nahi dugu eta lauzpabost logela, gaur egun ebakuntza egin eta lau ordutara libre utz behar ditugu eta. Operazioaren ondorengo hiru egunetan umeek behaketan egon beharko lukete, eta gaur egun ezartzen diguten ordutegiarekin ezinezkoa da. Bost urtetarako aurrekontua zein izango litzatekeen kalkulatu dugu eta hiru urteko epean gure ametsa errealitate bihurtzea espero dugu. Laguntza edonon eskatuko dugu baina badakit oso zaila izango dela.\nGaur egun ebakuntza egin eta lau ordutara ospitalea utzi behar dute umeek // Samsara Nepal\nKostata animatzen al da jendea halako proiektu batean parte hartzera? Krisiak eraginik izan ote du?\nEz, zorte onekoak gara. Erakundeak ez bezala, Galdakaoko herria inoiz ezagutu dudan solidarioena da. Eta ez naiz bakarrik arazo ekonomikorik ez dutenei buruz ari, gazteen eta agureen ekarpena ere ezinbestekoa da.\nZer esango zenioke boluntario gisa joan nahi duenari?\nGarrantzitsuena da barneratuta izatea ez garela kolonizatzaileak, hori argi eta garbi izan behar da. Adinak berdin dio. Helburua ez da laguntzea, partekatzea baizik. Ez gara inor baino gehiago eta, beraz, inposizioek lekurik ez dute. Guri dagokigu moldatzea, eta ez aldrebes. Boluntario izatea ez da bakarrik eraikin bat egiten laguntzea; umeen irribarreak sorraraztea ere bada. Egia da guk, batik bat, otorrinoak beharko genituzkeela, baina operatzen jakitea bezain garrantzitsua da umeei eskuetatik heltzea edota malkoak garbitzea. Aurreiritziak atzean utzi eta boluntario izatera animatuko nuke bere kabuz alde batetik bestera mugitzeko gai den edonor.\nHasieran Milanen senideen etxeetan geratzen ziren Samsararekin boluntariotza egitera joaten zirenak, baina horri irtenbideren bat eman nahi izan genion eta gure boluntarioentzako etxea eraiki dugu, Patan hirian, ospitaletik oso gertu. Iaz inauguratu genuen, oasi txiki bat da.\nModu asko daude Samsara Nepal elkartearekin eta burutzen dituen proiektuekin parte hartzeko:\nDenbora. Norberaren denbora eskaini, horrela ere lagun daiteke elkartearen proiektuetan.\nMateriala. Materiala eman Nepaleko umeei eramateko. Adibidez, jostailuak, eskola-materiala, botikak…\nErosi. Samsara Nepal elkarteak Galdakaoko Zurrut Tabernan salgai dituenak erosiz ere lagun daiteke.\nDirua. Modu zuzenean, dirua emanez. Horretarako honako kontu korronte zenbakia du elkarteak: ES 89 2100 3910 1001 0042 4771 (Caixabank)\nSailkatuta: Beatriz de Francisco, Nepal, Samsara\nArgazkiak | Jaialdi nepaldarra Galdakaon, Samsara elkartearen eskutik\nMedikamentuak eta eskola-materiala bilduko ditu Samsara Nepal elkarteak\nEkoizpena, esperimentazioa eta ezagutzak partekatzeko CimeLab eratu dute Etxebarrin


Política de envíos - Nøgen\nArtikuluen eskaerak ordainketa gauzatutakoan tramitatuko dira eta bidalketa asteko lehen lan egunean egingo da. Produktu estandarrak eskaerako unetik 48 – 72 orduko bataz besteko epean iristen dira.\nBidalketa-gastuak fakturaren guztizkoari gehituko zaizkio. Kantitatea helmugako herrialdearen arabera alda daiteke. Ondorengo taulan ageri den kasu bakoitzean, erosketen kopurua adierazitakoa baino altuagoa bada, kargu hauek doakoak izango dira.\nHELMUGA GEHIGARRIA -TIK AURRERA DOAN\nEUSKAL HERRIA 5 €\nPENÍNSULA IBÉRICA 8 € 140 €\nCEUTA, MELILLA, CANARIAS, BALEARES, GIBRALTAR 15 € 170 €\nEUROPEAN UNION 18 € 190 €\n💘💘💘Eskerrik asko gaur Under Alt Etxera et\nUnder Alt jaio da 💥 Bihar arratsaldetik igander\n💥UNDER ALT OUT NOW 💥 plataforma digital guzt\nEGUN BAT FALTA DA 💛 Bihar 13:15etan Etb 1en Eid\nEnsaio orokorra ✔ ensayo general Under Alt k\nBilbo!💥 Bagatoz zuengana ere ✨ Euskalduna Jau\nUNDER ALT ETXEA eraiki dugu Donostiako erdigunean\n10 EGUN • 10 DÍAS 😱🔥 Hamar egun falta di


Prostatako minbizia diagnostikatzen | Consumer\nProstatako minbizia diagnostikatzen\nProstatako minbizirako diagnostiko-proba batzuen mugak agerian utzi dituzte azken azterketek\nProstatako minbizia goiz detektatzeak sendatzeko aukerak handitzen ditu. Prostatako minbizia izan dezakeen kasu susmagarri baten aurrean, berariazko antigeno prostatikoaren mailak zehazten dituen odol-proba bat egiten da (PSA, ingelesezko sigletan). Gaixotasunaren zeinu goiztiarrak identifikatzeko gai den metodoa bada ere, ez du beti maila altu batek zehazten prostatako minbizia. Horregatik, emaitzak ezarritako mugak gainditzen baditu, biopsia egiten da. Orain, zenbait ikerketak zalantzan jartzen dute PSAren iragarpen-balioa, baita, zenbait gizabanakotan, prostata-ehunaren biopsia ere.\nProstatako minbizia laugarren tumore-mota da intzidentziari dagokionez, eta Espainian hirugarren lekuan dago heriotza-eragile gisa. Normalean, adineko gizonei eragiten die, eta %1 baino gutxiago dira 50 urtetik beherakoak; %75, berriz, 65 urtetik gorakoei. Hazkunde motela du, eta gaixoen ia %80k prostatako tumore konfinatuarekin jarraitzen dute hamar urte igaro ondoren. Adina, kasuen %25ean familiaren historia eta kadmioaren eta erradiazioen eraginpean dauden okupazio-faktoreak dira minbizi-mota hori garatzeko arrisku-faktore nagusiak.\nNature Geneticsen argitaratu berri den azterlan batean, AEBetako ikertzaileek bost aldagai genetiko aurkitu dituzte, gizon afroamerikarrek prostata-minbizia izateko eta bere kausagatik hiltzeko arrisku handiagoa (1,3tik 1,6ra) zergatik duten azaltzen dutenak. Beste gai bat ere aztertzen ari dira: kausazko lotura antioxidatzaileekin, hala nola E bitamina, likopenoa eta selenioa, eta landa-ingurunean erabilitako ongarriak, tabakoa, gehiegizko pisua, fruta gutxi kontsumitzea eta kaltzio, gantz eta haragi asko kontsumitzea.\nGehiegizko pisuak distortsionatu egiten du\nProstatako biopsiak gehiegizko pisua edo obesitatea duten gaixoen minbiziaren oldarkortasuna gutxietsiko luke. Ondorio hori atera da Durhameko (AEB) Duke Unibertsitateko Zentro Medikoan aurtengo martxoan Urology aldizkarian argitaratutako azterlan batetik. Autoreek prostata kirurgikoki kendu zitzaien 1.113 gizonen datuak aztertu zituzten. Biopsien emaitzen arabera, minbiziaren oldarkortasuna eta erauzitako prostataren azterketa mikroskopikoaren bidezko agresibitate erreala alderatu zituzten. Azken azterketa horren arabera, gaixotasunaren %27k egoera larriagoa zuen, eta %11k egoera onbera zuen. Diagnostikoa lagin osoaren %62an baino ez zen zuzena.\nObesitatea eta gehiegizko pisua duten gaixoek, hurrenez hurren, biopsiak adierazten duena baino %89 eta %44 aukera gehiago dituzte minbizia izateko.\nDesitxuratutako emaitza batek tratamendu desegokia jasotzen du. Hori dela eta, distortsioa eragin dezaketen faktoreak bilatuz, adituek ikusi zuten obesitateak lotura nabarmena zuela: obesitatea eta gehiegizko pisua zuten gaixoek, hurrenez hurren, prostata-minbiziaren forma agresiboagoak izateko aukera zuten normopesoek baino %89 eta %44 gehiago zuten, biopsiaren emaitzak hasieran adierazten zuenak baino. Azterlanaren koordinatzailea, Stephen J. Freedlandek gehitu du badakitela orain zailagoa dela gehiegizko pisua duten pertsonak diagnostikatzea, PSAren maila murriztua dutelako eta oso prostata-guruin handiak dituztelako, biopsiak minbizia ez detektatzea oztopatzen dutenak.\nEra berean, eta Fred Hutchinson minbiziaren aurkako ikerketa-zentroko ikertzaileek Seattlen (AEB) egindako beste ikerketa baten emaitzen arabera, prostatako minbizia diagnostikatu dieten gizon lodiek 2,6 aldiz joera handiagoa dute gaixotasunaren ondorioz hiltzeko pisu arruntekoek baino. Cancer aldizkarian argitaratutako aurkikuntzek erakusten dutenez, gainera, tokiko edo eskualdeko prostatako minbizia duten gizon lodiek (eritasuna prostatara mugatzen denean edo inguruko ehunera barreiatu denean) gaixotasuna urrutiko organoetara (metastasia) hedatzea baino 3,6 aldiz arrisku handiagoa dute. Egileek uste dute hantura eta hormona esteroideak obesitatearen, metastasi-arriskuaren eta heriotzaren arteko faktoreak direla.\nPSAri buruzko zalantzak\nSuediako ikerketa batek dioenez, PSAren odol-analisia ez da erabilgarria prostatako minbizi hilgarria izateko arriskua duten gizonezkoetan iragartzeko. Katja Fall Stockholmeko (Suedia) Karolinska institutuko ikertzaileak koordinatutako lana Journal of the National Cancer Institute aldizkarian argitaratu berri da.\nAzterketan, prostatako minbizia zuten 267 gizonek hartu zuten parte, tratamendurik gabeko hasierako estadioetan, baina arreta handiz, gaixotasunaren edozein progresio-zeinu bi urtez detektatzeko. PSAren hasierako balioak eta haren progresio-indizeak minbiziaren aurrerapenarekin lotuta daude. Baina azterketa horrek erakusten du PSAren mailen irakurketek ez dutela bereizten prostata-tumore hilgarri baten garapena eta aurrera egiteko arrisku txikia. Hala ere, Fallek azpimarratzen du emaitza horiek soilik adierazten dutela «beste metodo diagnostiko bat aurkitzen saiatu behar dela», modu zehatzagoan aurresaten duena tratamendua zehazteko. Eta, horretarako, tumore-mota horietan dauden molekula-markatzaileak aurkitu behar dira.\nEmaitzak gorabehera, AEBetako ikerketa batek, zazpi urtez jarraian egindako 1.000 parte-hartzaileko laginarekin (duela bi urte argitaratua), frogatzen du PSAren mailak aurrerabidearen iragarpen zehatza direla. Autoreen arabera, azterlan suediarrak joera batzuk ditu, ondorioak arinegi ateratzen baitira. Parte-hartzaile gutxi batzuek, %13k, prostatako minbizi hilgarria garatu zutenean edo arrazoi horrengatik hil zenean, emaitza gainerako parte-hartzaileei zabaldu zieten. Hori dela eta, jarraipen handiagoa egin behar dela diote, PSA adierazle zehatza ez dela ondorioztatzeko.\nProstatako minbizia tumore gaizto mota bat da, eta zelulen kontrolik gabeko hazkundeak garatzen du. Horren ondorioz, guruina handitu egiten da, eta horrek presioa eragiten dio maskuriari eta uretrari, eta gernuaren irteera normala eragozten du. Tumore horietako gehienak oso mantso hazten dira, baina beti dago minbizi-zelulak hodi linfatikoen bidez barreiatzeko aukera, gongoilak eta zirkulazio-uharrak kaltetuta, eta organismoaren edozein tokitan barreiatzen dira (metastasia).\nMinbizia garatzeko arrisku txikia duten edo tumore lokalizatuak dituzten pazienteetan normalean erabiltzen den estrategietako bat "itxarote zaintzailea" da, adineko pazienteetan bezala. Adituek diotenez, «gizon gehiago hiltzen dira prostatako minbiziaz haren eraginez baino». Hala ere, aldizkako ebaluazioak eta PSA mailen zehaztapenak behar ditu.\nProstata guruin bat da, intxaur baten tamainakoa. Gizakietan egoten da, eta besikula-lepoaren eta uretraren zati baten inguruan, ondestearen aurretik. Eiakulazioaren unean espermarekin nahasten den likido zurixka eta likatsua jariatzen du. Badira prostata inguratzen duten eta pelbiseko gongoil linfatikoetan amaitzen diren hodi linfatikoak.\ngehiegizko pisu hombres-eu minbizi próstata-eu urteak


Bisita gidatua Hernaniko hirigune historikoan\nBisita gidatua hirigune historikoan: Gida Biteriko turismo informazio gunetik irtengo da bertaratzen diren pertsonekin. Hirigune historikoan zehar oinezko ibilbidea egingo dute gidak ikusten dutenaren...\nGaztandegietara bisitak (Amezketa - Tolosa)\nEtorri Idiazabal Jatorrizko Deitura duen benetako gaztaren nondik norakoak gertu-gertutik ezagutzera. Larrez larre dabiltzan artaldeekin izango zara, eta artzainek baserrietako ateak irekiko dizkizute...\nForu Jauregira bisita gidatuak\nForu Jauregira bisita egitea gida profesional baten laguntzaz eraikinaren ondare historiko eta artistikoa eta Gipuzkoako Foru Aldundiaren funtzionamendu administratiboa ezagutzeko.\nBisita: Euskal Txerri, Urdapilleta\nBisita ezazu txerri haztegi bat ingurune zoragarri batean, Elola baserriak harritu egingo zaitu iguratzen duen paisaia ederrarekin eta gordetzen dituen istorioekin. Bukatu ezazu bisita bertako produkt...\nElola Azpikoa - baserria\nAnimalia gunea - Eureka Zientzia Museoa\nPubliko mota guztietarako gune honetan ekosistema desberdinek eta bertan bizi diren animalia ezberdinek gune naturalen kontserbazioaren garrantzia zein den ulertzen lagunduko digute. Oihan tropikaleta...\n"Getariako Txakolina" esperientzia Inazio Urruzola txakolindegian\nTxakolina egiteko prozesua ikusteko Alkizako Inazio Urruzola Txakolindegira bisita gidatua.


Hemen zaude: Home / Archives for Abendua 2015\nXXVI. Gabon kantak Baztartxon\n2015 - 12 - 16 EGILEA: Bizkargi Konta iezadazu\nAbenduaren 20an, igandean 12:00etan, FLOREAGA IKASTETXEak antolatuta, Baztartzo Antzokian XXVI. Gabon Kantak jaialdia ospatuko da. Urtero bezalaxe, herri ezberdinetako abesbatzak parte hartuko dute. Aurtengoan: Deba, Bergara, Mutriku eta Azkoitia izango dira protagonistak. Bakoitzak eskainiko dituzte bi kanta eta amaieran talde guztiak elkarturik Miguel Mª Azpiazuren “Gabon Gaba” abestuko dute. Hona hemen egitaraua:\nGabonetako Kontzertua Elkargunean\n2015 - 12 - 01 EGILEA: Bizkargi Konta iezadazu\nAbenduaren 22an, asteartea, arratsaldeko 7:00etan, Elkarguneko areto handian, lehen hiruhileko ekintzei amaiera emateko, gabonetako kontzertu berezi bat antolatu da. Bertan, parte hartuko dute, gazteen Orkestrak, biolin taldeak eta Bizkargi Abesbatzak. Egitarauaren zati handiena, gabonetako doinuekin osaturik egongo da. Gonbidapena luzatzen diegu bai gurasoei, bai ikasleei, baita herritar guztiei ere gabon jaien sarrera gisa ospatzen den emanaldi berezi honetara hurbiltzeko. Hona hemen joan zen urteko argazki batzuk:\nPianojoleen entzunaldia Elkarguneko “Oteiza” aretoan\nBIZKARGI Musika eta Dantza Eskolako pianojoleak, abenduaren 18an, ostirala, arratsaldeko 6:30etan, lehenengo hiruhileko entzunaldia eskainiko digute. Elkarguneko areto txikian, oraingoan pianoa bai izango da musika-tresna nagusia. Guztiok gonbidatuta zaudete ekitaldi honetara.


(«Hagana» orritik birbideratua)\nHaganahren emakume ofizial bat, 1947\nHaganah (hebreeraz ההגנה, "Defentsa") 1920 eta 1948 bitartean ihardun zuen sionisten defentsarako erakundea izan zen, britainiarren menpeko Palestinan. Kibbutz eta moshavetako kideek osatu zuten, arabiarren erasoei aurre egiteko. Britainiar agintariek, gainera, ez zuten ahaleginik egiten juduak babesteko. Haganah egungo Israelgo armadaren aurrekari zuzenena da.\n1929an Hebronen gertatutako sarraskiaren ondoren sionistek armada sendo baten beharra ikusi zuten, eta aginte zentral argi bat ezarri zuten talde horren gidaritza burutzeko. Kibbutzetako gazteria gehiena sartu zen Haganahn. Hala, 1936rako 10000 soldadu izatera iritsi zen.\nGerraren ostean Haganahk errefuxiatu juduak Palestinara eramateko saioak egin zituen, sarri britainiarren aurkako politikak eginez. Israelgo estatua aldarrikatu ostean, Gobernuak Ejertzitoa antolatu zuen, eta bestelako talde armatu guztiak legez kanpokoak zirela aldarrikatu zuen. Horrela, Haganah gaur egungo Israelgo ejertzitoaren oinarrietako bat da.\nIrgun eta bestelako taldeek ez zuten erabaki hori onartu, eta horrek gatazka labur bat sortu zuen. Hala ere, berehala Menachem Begin Irguneko buruak bere talde armatua ezabatu eta Herut deituriko talde eskuindarra osatu zuen.\nWikimedia Commonsen badira fitxategi gehiago, gai hau dutenak: Haganah\nOrriaren azken aldaketa: 8 ekaina 2017, 19:08.


Neurozientzia eta Hezkuntza Proiektua: Manuel Carreiras - Colegio Trueba Ikastetxea\nNeurozientzia eta Hezkuntza Proiektua: Manuel Carreiras\nProiektua Ikasgiltza osatzen dugun ikastetxe guztien arteko ekimena da. Ikastetxeko irakasleek parte hartu duten lantegien eta hitzaldien bidez, hausnarketa egin eta irakasteko modua hobetu egin dezakegu, hezkuntzari aplikaturiko Neurozientziaren arloan lortzen ari diren aurrerabideekin osatuz.\nNeurozientziaren eta ikasleen mailaren araberako hezkuntzaren hainbat alderdi landu diren lau lantegien ondoren, aditu-hitzaldi bat eskaintzea aurreikusi dugu, Trueba Ikastetxean bertan. Hartara Bizkaiko Ikasgiltza Ikastetxeetako beste irakasle batzuk ere joango dira.\nDatorren asteartean, urriak 2, irakasleek topaketa interesgarri bat edukiko dute\nNeurozientzialaria da, irakurketan, elebitasunean eta bigarren hizkuntzetako ikaskuntzan aditua. Horrez gain, BCBLko (Basque Center on Cognition, Brainand Language, Donostia) zuzendari-zientzialaria, IKERBASQUEko ikerketa-katedratikoa eta UPV/EHUko irakasle bisitaria da. Frontiers in Language Sciences-eko editorea eta Language, CognitionandNeuroscience-eko editore elkartua da.\nIrailaren 21ean 2. Batxilergoko ikasleok “Lo Que De Verdad Importa” (LQDVI) Kongresuan egon ginen\nTrueba Fair Saturday 2017 aurkezpeneko ekitaldian.\nBilboko Elikagaien, Uren eta Ingurumenaren Analisien Laborategiko bisita.


Kilometroak jaiaren app ofiziala . diariovasco.com\nKilometroak jaiaren app ofiziala\nEraso sexisten aurkako protokoloa martxan jarri da.\nMobilerako aplikazioa sortzeaz gain, igande honetarako eraso sexisten aurkako protokoloa praktikan jarri da herriko ostalariekin batera El Diario Vasco\nAzkeneko urteotan ohitura den bezala, Ikastolen Elkarteak, Batura Mobilek eta Euskaltelek, elkarlanean, Kilometroak jaiaren gaineko aplikazioa sortu dute adimendun telefonoentzako: Ikastolen App Ofiziala.\nIbilbidean zehar ekitaldi guztiez gozatzeko gida praktikoa eta Erronka probak bikain jarraitzeko sortu da Ikastolen App-a. Gainera, aplikazioan sartu eta Erronka Porra egin daiteke, lehen hiru talde irabazleak zeintzuk izango diren asmatzen saiatuz.\nTeknologia puntako sari zoragarriak irabazteko aukera ere badago: Musika entzuteko gailua, bluetooth bozgoragailuak… Hainbat putako tresna zozkatuko dira. Bestalde, prebentzioaren alorretik hainbat lanketa egin dira urte osoan barrena Kilometroak 2016n. Hala, batetik, edari alkoholdunen banaketa arduratsua sustatzeko dekalogoa landu da. Bestalde, igandean moduko jai erraldoi baten eraso sexistaren gertatuko balitz zela jokatu behar den jakiteko jarraibide batzuk landu dira eta gai honen gaineko protokoloa ere bai, taberna edo txosna guneetarako. Herriko ostaleriekin batera landu da. Lo Más\nEl nuevo puente de Mekolalde crece trece metros respecto al demolido\nAudición hoy y teatro el sábado, con Telesforo Monzón como protagonista\nSan Prudencio y 1 de mayo, referentes festivos de Elorregi y Labegaraieta\nLa biodiversidad será el eje de trabajo de la Agenda 21 para 2.600 alumnos locales\nDos de las siete familias de Bergara desalojadas volverán hoy a sus casas\nkilometroak, jaiaren, ofiziala


Han eta hemen: Semea mintzo zata...frantsesez.\nSemea mintzo zata...frantsesez.\nIpar Euskal Herrian bizi dugun egoera linguistikoa ez dut luze eta zabal aipatuko. Euskararen transmisioaren gaiak ematen dizkidan buruhausteak baizik ez.\nAitamek haur bati euskaraz egitea eta horretan bermatzea, haur horren hezkuntza euskaraz egin nahi izana, hautu pertsonala da gaurko egunean. Hautua diot, ez baita euskara indarrean aski, biziko alor desberdinetan molde naturalean inposatzeko. Eta pertsonala, zinezko engaiamendu bat ekartzen duelako, epe luzekoa eta traba anitzekoa, bakoitzak asumitu eta gainditu beharko duena. Hortaz segur naiz, nahiz erran euskaldun gisa, naturalki datorrela, berez horrela dela, ez dela hausnartzen den kontu bat eta beste zenbait gogoeta prefabrikatu...\nHautu hori kontzienteki egiten dena da, arras kontzienteki gainera, argi izanez Ipar Euskal Herrian, etxetik kanpo eta zirkulu familiar edo lagunartekotik hara euskara bakanetan izanen dela funtzionala. Ondorioz, hautu hori egitean, aitama gisa, argi dugu hezkuntza osoa euskaraz ezin izanen dugula burutu, inguruak (pertsonek, produktuek, zerbitzuek...) huts eginen baitigute. Eta hutsune horietarik zenbaiti aterabide bat atzematen ahalko badiegu ere, frente guzietan ezin izanen dugu borrokatu.\nIparraldean, izugarri gutxik dute gure bikotean dugun xantza. Familia euskaldunetakoak gara, euskara ongi menperatzen dugu, euskaraz lan egiten, familia eta lagunarteko harreman gehienak hizkuntza horretan burutzen. Bizi sozial aski murritza dugunak, lagun erdaldun gutxi izateko. Panorama horretan, orok pentsatuko du ez dela nekerik euskararen transmititzeko eta euskalgintzako langileek ez dutela arazorik beren ondare linguistiko paregabearen helarazteko. Hots emana dela.\nAlta, bizia « kasik » euskaraz egiten dugu. Kasik, zeren eta, etxeko borta pasa orduko, den-den-dena frantsesez egitea baitugu: ez medikua, ez postako langilea, ez haurtzaina, ez supermerkatukoak, ez okindegikoak ez baitira euskaldunak. Orduan, panorama horretan, semeak etxean entzuten eta egiten badu euskaraz, haurtzainaren etxean den ber, goxokiak erosten dituelarik, gurekilan dabilelarik harat-hunat, eri denean, parkean denean, telebista pizten duenean, zerbait lortuko du frantsesez eginez gero eta, pasiboki ere, jasoko duen gehiena frantsesez izanen da.\nErraiten da haurrak ez direla ohartzen, zein hizkuntzetan hitz egiten zaien, ez dituztela desberdintzen hiruzpalau urte artino. Bi urteko semeari ontsa behatu diot: nire iduriko bai, argi du bi hizkuntza badirela. Bere aitamek gauza baten izendatzeko hitz bat erabiltzen dutela eta haurtzainak beste bat. Egoeren arabera hizkuntza bat edo bestea erabiltzen dela.\nHizkuntzak desberdintzeaz gain, erranen nuke jadanik argi duela, bi horietarik batek, parada anitzez gehiago ematen dizkiola besteak baino. Hizkuntza bat, bestea baino anitzez funtzionalagoa dela.\nBere esperientzietan frogatzen baitu egunero, adibidez saltegian « goxoki » erranez arrakasta gutxiago izanen duela « bonbon » erranik baino. Azkenean 'kode' baten bidez, bere behar gehienak asetzen ahalko dituela ulertu du, arrakasta haundiz, bururik hautsi gabe, ulertua ez izatearen arriskurik gabe. Arras funtzionala, ekonomikoa, eraginkorra, nahi dena...\nDiote ez dela arazo bat, ez dela mindu behar horrekin eta geroago finkatzen dela hizkuntza eta hemendik zenbait hilabetetara euskaraz eginen duela eta ikastolara joanen denean, aldatuko dela afera, ez duela nahitara egiten... Bai. Badakit. Halere, kezkatzen nau. Bitartean, buraso gisa indarrak bikoiztera behartzen gaitu, euskaldun eta euskaltzale gisa, gure helburu nagusia, euskara helaraztea denean, gure ezintasun eta nekezia guziei buru eginez.\nGure etxean denak euskaraz ari gara. Batzuetan, semea frantsesez mintzo zaigu guri ere. Inozientziarik handienarekin, ohargabe, nahigabe.\nBaleki, oui, non, viens à côté eta holakoak erabilki, zer nolako pena ematen didan. Baleki.\nHobe ez dezan jakin. Zeren, ikus baleza zein inportantzia duen niretzat eta bereziki nolako karga emozionala, hemendik gutxira, « maman » deit bainazake, kakinarazteko doia baizik ez bada ere.\nEtiketak euskara, hizkuntza, iparraldea, transmisioa\nMikel Belasko erabiltzaileak esan du...\nEz da, ez, kontu erraza etxean bertan euskaraz egitea. Beraz, eutsi egin behar zaio, eta ez desanimatu. Iruñeko giroa zuk deskribatu duzunaren oso antzekoa da eta zuk kontatu berri dituzunak bizi izan ditut nik ere eta bizi izaten ditut egunero.\n2011(e)ko urtarrilaren 9(a) 19:32\nB. erabiltzaileak esan du...\nMilesker zure animoengatik!!\nLasai, ez naiz desanimatzekotan, badakit erabili tonoa batzuetan nahiko ezkorra edo tristea dela. Baina, diozun moduan, Irunean ala Baionan, ez da batere erraza izaten euskararen aitzina eramatea eta borondaterik haundiena eskatzen du.\nLasai, borondatea badugu!! beraz lortuko dugu, beste biderik ez baita!!\nIzan ontsa eta milesker berriz ere.\n2011(e)ko urtarrilaren 9(a) 20:55


8. ETAPA: PIPAONA ... BASTIDA VILLABONA\nEtapa honetan Kantabria mendien bigarren zatia egingo dugu, Toloño gailurreraino; gailur hori leku estrategikoa izan da eskualde horretako historian, Euskal Herriaren hegoaldeko muga baitzen. Errezila pasabidera bizkor igo eta gero Palomares-en ertza ikusgarria topatuko dugu. Mendi-lerroan mendebalderantz jarraituko dugu, gailurrak igoz edo alde batera utziz, eta pasabide historikoak zeharkatuz (La Herrera eta Ribas), Toloño gailurrera iritsi arte. Bastidara jaisteko, bide interesgarri bat hartuko dugu, antzinako baseliza eta monasterioen hondakinak ikusiz.\nPIPAONA 840 0 0:00\nErrezillako Lepoa 1267 3,5 1:05\nErrezilla 1381 4,0 1:20\nErrezillako Lepoa 1267 4,5 1:30\nZerbera 1385 5,0 1:45\nVallehermosako Lepoa 1211 7,0 2:30\nPipaonako Lepoa 1095 9,0 3:10\nLa Herrera Mendatea 1100 10,0 3:30\nRibas Mendatea 945 15,5 4:40\nToloño 1271 19,5 6:00\nToloñoko Santutegia 1210 20,0 6:05\nEl Humilladero Bazeliza 1060 20,5 6:15\nSan Gines Parkea 640 23,0 6:45\nBASTIDA 562 25,0 7:10\nlPIPAONA Altuera : 840m Distantzia : 0,0Km Ordutegia : 0h00m\nPipaonatik abiatuta, Hego-mendebalderantz doan pista hartuko dugu (GR-1 historikoaren bidetik). Aurrerago, eskuinetara, Errezila gailurra ikus dezakegu. Ezkerrera egiten duen bihurgune batean, burdin hesi bat igaroko dugu, eta gora jarraituko dugu, seinale-zutabe bat topatu arte. Han, eskuineko pista hartuko dugu, eta 500 bat metrora bide bat ezkerretara abiatzen da (sarreran harrizko seinale batzuk daude). Bide estuan gora igo (baso itxian), mendebalderantz, eta berriro GR-1 bide zabala topatuko dugu (ezkerretatik sartzen zaigu. Beste burdin hesi bat igaro, eta bidegurutze batera iritsiko gara; han, aterpetxe bat dago, eta El Estillar deritza. Aurrean dugu bide belazetsua utzi, eta eskuinera egingo dugu, hegoalderantz, basoan barna, behetik gora, arrasto zuri-gorrien atzetik; seinale-zutabe baten ondoan beste pista bat topatuko dugu; Errezilla eta Zerbera gailurretara doan bidea adierazten du. Pista zeharkatu, arrasto zuri-gorriak alde batera utzi, eta aurrera joko dugu, bide estu bat hartuta (arrasto gorriz seinalaturik dago); sigi-saga, berehala joaten da gora. Basotik irtetean, zabalgune bat dago; eskuinera harkaitz ba daukagu, Usatxi; izen hori bera ipini dio Pipaonako kultura-elkarte batek museo etnografikoari. Metro batzuk aurrerago, Errezilako lepora iritsiko gara.\n][ ERREZILLAKO LEPOA Altuera : 1267m Distantzia : 3,5Km Ordutegia : 1h05m\nArabako mendien eta Ebroko lautadaren arteko pasabide estrategikoa; menditik Biasterira egur-ikatza eta egurra eramateko erabili zuten. Lepo hori Errezila malkartsuaren eta Zerbera leunaren artean dago. Elezahar batek dioenez, Erroldan heroia hantxe egon omen zen kanpatuta, Pipaonako neskatxa bat bahitu ondoren.Lurra landare sarriaz estalia dago; bidezidorretik soilik ibil daiteke. Ekialdera goaz, Harkaitzaren oineraino; harkaitzean egindako bidean gora igoko gara; zatiren batek malda handi samarra du, eta lauoinka ibili beharko dugu batzuetan, gailurrera iritsi ahal izateko.\np ERREZILLA Altuera : 1381m Distantzia : 4,0Km Ordutegia : 1h20m\nGailur honek berebiziko ikuspegia eskaintzen digu ekialderantz, Palomares aldeko mendi malkartsuetara; aurrez aurre, gailurraren mendebaldeko ertza ageri zaigu oso-osorik, behe-behetik hasita. Gailur horrek ederki erakusten du iparraldearen eta hegoaldearen arteko koloreen aldea, mendi-lerro guztiak gertatzen den bezala.Bidean atzera itzuli, eta mendi-lepora itzuliko gara. Aurrera jarraitu, harripilez seinalatutako bidean hartuta, eta laster gara Zerbera gailurrean.\np ZERBERA Altuera : 1385m Distantzia : 5,0Km Ordutegia : 1h45m\nGailurretik, mendebaldera haran bat ikusten dugu, Zerberaren gainaldearen eta iparralderago dagoen harkaitzaren artean. Harana landarez estalia da, eta handik ezin da igaro; haranari poljie de Vallehermosa deitzen diote.\nGainik gain jarraituko dugu; eskuinera haitz artean jarraituko dugu, harkaitz bat jo arte; aurrera ez dago jarraitzerik. Orduan, haranerantz jaitsiko gara, eskuinera, eta mendi-lepo batera iritsiko gara, Zerberaren eta Artesillaren artean; lepoa eskuinaldetik igaroko dugu. Haranetik irtenda, harripila batek eskuinera seinalatzen digu; bidezidor estu bat hartu, sastraka artean, eta beste harkaitz baten oinera iritsiko gara; gero, sastraka handien artean jarraituko dugu 'portillo de Vallehermosa' jo arte.\n][ VALLEHERMOSAKO LEPOA Altuera : 1211m Distantzia : 7,0Km Ordutegia : 2h30m\nGarai batean Cinco Atajos deitzen zioten paraje honi; gaur egun, ordea, pasabideak erabiltzen ez baitira, sastrakak jan ditu. Mendi-lepotik gertu Castillo de Vallehermosa (1256m) gailurra dago; 10 bat minutuan iritsi daiteke hara. Gailur horretan egon omen zen soldatu talde bat karlistadan. Ertzean zehar bide bat igarotzen da, haitz mutur arriskutsuenak saihestuz; hortik Eskamelo (1292m) gailurrera iritsiko ginateke. Hala ere, gailur horiek alde batera utziko ditugu, eta iparraldeko basoan barna joango gara, oso ondo nabaritzen ez den bidean zehar. Pista batera iritsiko gara, eta ezkerrera igoko gara, Pipaonako mendi-leporaino.\n][ PIPAONAKO LEPOA Altuera : 1095m Distantzia : 9,0Km Ordutegia : 3h10m\nPipaona eta Samaniego arteko pasabidea; ehizaleku ugari ikusiko ditugu. Bide zabalean aurrera jarraituko dugu, Matikal (1185m) gailurrerantz (eskuinetara daukagu); antena handiak daude han. Ezkerretara, amildegia daukagu, Balcón de La Rioja deritzana; La Herrerako errepidean bada aparkaleku bat izen horrekin. Bidea basoan barna sartzen da, eta errepidera irteten, La Herrerako mendatera.\n][ LA HERRERA MENDATEA Altuera : 1100m Distantzia : 10,0Km Ordutegia : 3h30m\nMendate honek Arabako mendietako Urizaharra herria eta Arabako Errioxako Biasteri lotzen ditu. Elurteetan, aurrenetakoa da itxita geratzen. Mendatetik gertu, San León (1222m) gailurra dago, antena handi bat duela. Bide zabalaren amaieran eskailera batzuk daude, 200 hain zuzen, eta gailurreraino heltzen dira, 15 bat minutuan. Gainik gain Payos eta Cocinas mendietara jarraitzeko oso bide txarra dago.\nBeraz, alde batera utziko ditugu bide horiek, eta mendatetik bide zabal bat hartuko dugu, zelai, eta basoan sartuko gara, eskuinetara San Leonera doan bidea dugula. Bidea pago artean aurrera doa, gailurren iparreko aldetik, zelai eta eroso. Eskuinetatik datorren pista bat topatuko dugu. Hura hartu, eta Errioxaren mugatik joango gara; hala diote mugarriek (Arabako Foru Aldundiak ipiniak). Ezkerretara daukagun bidea utzi, Atau lepora baitoa, eta bide zabaletik jarraituko dugu, pagaditik. Azken gailurra inguratuz, Atxabal (1172m), behera egingo dugu. Beste pista bat topatuko dugu, eta harekin pagaditik irtengo gara, portillo de Osluna izeneko parajera (ehizalekuak daude). Behera jarraitu, eta Ribas mendateko errepidera irtengo gara.\n][ RIBAS MENDATEA Altuera : 945m Distantzia : 15,5Km Ordutegia : 4h40m\nArabako Urizaharra eta Bastida herriak lotzen dituen mendatea da; tartean Rivas del Tereso errioxar herria dago.Iparraldera igaroko gara; ezkerrera bide zabal bat hartu (arrasto zuri-horiz markatua dago), eta basora sartuko gara. Laster irtengo gara, eta iparraldera, behean, Urizaharra ikusiko dugu. Burdinazko hesi bat igaro, eta pistaz jarraitu ordez bidezidor bat hartuko dugu, bihurguneak saihesteko. Aldapa gogorra igoko dugu, pistaren azken bihurguneraino. Bide estutik jarraituko dugu, pista hartu gabe, eta basoaren ertzetiko joango gara. Aurreraxeago, bidea pagadi batean sartzen da; bide zabalagoa da orain. Aizkorri gailurra inguratzen ari gara, iparraldetik. Bidea pagaditik irten eta beste batean sartzen da, eta gero belaze batera irteten. Aurrean, harkaitz baten ertza ikusiko dugu, Toloño gailurraren zulo bereizgarriarekin.\nAurrera jarraitu, harripilek seinalatutako bidetik, eta, gailurrera igo beharrean, ezkerretik jarraituko dugu, beste baso batean sartzeko. Handik irtetean, haran baten burura irtengo gara, eta basoan gora egingo dugu, gailurraren ertzeraino. Gailurreraino igo, eta erpin geodesikoa ikusiko dugu. Mendebalderago dago Toloño gailurra. Pixka bat jaitsi, belazean, eta gailurreko harkaitzen oinera iritsiko gara; harkaitzean egindako bidean gora igoko gara.\np TOLOÑO Altuera : 1271m Distantzia : 19,5Km Ordutegia : 6h00m\nCGailur honek Euskal Herriaren hegoaldeko muga jotzen du. Hemendik behera, Ebrorainoko zelaiak besterik ez dira geratzen, Ebrok bereizten baititu Errioxako eta Euskal Herriko lurrak. Gailur honek ematen dio izena mendi-lerro guztiari (bi etapa behar izan ditugu zeharkatzeko), nahiz eta ezagunagoa izan Kantabria izenarekin. Ekialdera mendi-lerroaren ikuspegi zoragarria daukagu.\nBigarren mailako gailur batzuk daude gailur nagusiaren inguruan. Hegoaldera, belaze zabala dago, eta han Toloñoko Nuestra Señora de los Ángeles Santutegia ikus dezakegu; ondoan, Peña del Castillo (1267m) gailurra dago; Iñigo Arista errege nafarrak gaztelu bat egin zuen bertan VIII. mendean, gaztelarren erasoetatik babesteko. Mendebaldera, Peña de las Doce (1258m) gailurra ikusten dugu, eguerdian (hamabietan) ematen baitio bete-betean eguzkiak.\nIgotako bidetik utziko dugu gailurra, hegoalderantz, santutegia dagoen belazeraino. Jeronimoen monasterioa da, XIV. mendean sortua; eguraldi gogorragatik, hutsik utzi zuten XV. mendean. Oraindik ere ikus daitezke horma erdi-erorietan santuen irudiak. Elurzulo bat ere ikusiko dugu, sabaia erorita. Hegoaldera jaisten jarraituko dugu, arrasto zuri-horien atzetik. Asko jaisten ari gara, eta zelai batean gara laster; hormen hondakin batzuk ikusten ditugu, Humilladero baselizarenak; izen hori bera du jaitsi dugun aldapak. Bidea zabalagoa da orain; eskuinera jo, eta irten egingo gara, bidezidor bat hartzeko, mendiaren gerria zeharkatuz, San Ginés baselizarantz; izen bereko parkean dago baseliza, Bastidaren iparrean, muino baten atzean. Denbora gutxian iritsiko gara parke batera, San Gines baselizaren ondora. Hantxe egongo da zain autobusa.\nl BASTIDA Altuera : 562m Distantzia : 25,0Km Ordutegia : 7h10m\nToloño mendi-lerroaren eta Ebro ibaiaren bihurguneen artean dagoen herria; historian zehar, Nafarroako eta Gaztelako erresumen arteko borroka asko ezagutu ditu; Arabako Errioxaren mende geratu zen azkenean. Bastida, Tolonio gazteluaren inguruan sortu zen; Iñigo Aristak egin zuen gaztelu hori, eta izen hori eman zion. Gaur egun, ardo eta mahats langintza aberatsa dauka. Oso herri aberatsa izana da mendeetan, eta hori argi ikusten da bertako eraikin eta monumentuetan.


Arratia: Sakramentuak 04\nNoski, hau gertatzen da Jainkoaren agintzari askea dela bide, ez errituak berak Jainkoa bortxatzen duelako (hau aztikeria hutsa bait litzateke). Hala ere, behin baino gehiagotan, «ex opere operato» delakoaren ulermen txarrak egintza magikoetara eraman izan du. Egintza honetako narriatuen artean aipa daiteke, Erdi Aroan zabaldu zen uste bitxia, alegia, hostia altxatzen ikusten zutenek egun hartan ez zutela ikusmena galduko eta ez zirela bat-batean hilko ere. Eskomikatuek, jauretxeetan sartzeko debekua zeukatenez, haien hormetan zuloak egiteari ekiten zioten, hain efektu miresgarririk gabe ez gelditzeko.\nHorrelako muturretaraino iritsi gabe ere, denok ezagutu ditugu halako kutsu magikoa zuten ohiturak: bizia arriskuan zuten fetoak oraindik amaren sabelean zeudela, bataiatzea, xiringa hipodermiko baten bidez; sagara hitzak ohizkoa ez den ahotsez eta silabak aldenduz ahoskatzea, aztikeriazko esakunea bailiran: «Hoc-est-enim-corpus-meum»; gaiso bat hil zain egon eta orduan apaizari deitu, Gaisoen Oliadura eman diezaion.\nJokaera guzti hauek esan nahi dute, ez dela ondo ulertu «ex opere operato» formula landu zutenen asmoa. Formula hori donatistei (antzinatean) eta gero Luterori eman zitzaien erantzuna zen, horiek sakramentuaren eraginkortasuna ministroaren santutasun pertsonalera baldintzatzen bait zuten; eta esan nahi duen gauza bakarra hau da: nahiz eta ministroa halamoduzkoa izan, Jainkoak -bereak eskutik inoiz uzten ez dituenez- emango duela bere grazia, hala moduzko ministro horrek egindako errituaren bidez: «Pedrok bataiatzen badu, Kristok du bataiatzen; eta Judasek bataiatzen badu ere, Kristo da, bataiatzen duena».\nBaina, jakina, ez du ezertarako balio sakramentuan Jainkoa gureganatzeak, gizakiak ez badizkio ateak irekitzen. Horregatik, «ex opere operato» delakoaren ondoan azpimarratu behar da, Trenton sortu zen «non ponentibus obicem» delakoa ere. Sakramentuek «ex opere operato» iharduteak Jainkoak huts egingo ez duenaren ziurtasuna ematen du; baina bi lagunek topo egin, biak bertan direnean bakarrik egiten dute topo.\nBestela, gizakundearen drama errepikatzen da: «Bereetara etorri zen, eta bereek ez zuten onartu» (Jn 1, 11).\nHorrela, bada, sakramentuek ez dute libratzen Kristori jarraitzetik, baizik eta, aurreko kapituluaren bukaeran esaten genuen bezala, Kristori jarraitzera emandako bizitza ospatzen dute eta, hain zuzen ere horregatik, sinestuna egonean geratzea eragozten dute. San Leon Haundiak dioen bezala, «norbere bizitzan osatu behar da, sakramentuaren ospakuntzak hasten duena». Hori ez egitea, Bonhoefferen esakune bikaina erabiliz, «grazia likidazioan ematea» litzateke, saldo prezioan ematea:\n«Grazia merkea, likidatu behar den salkintz.at jotzen den grazia da; merke saldutako barkamena, merke emandako sakramentua; grazia Elizaren biltegi agortezina be- zala litzateke eta bertatik esku axolagabe batzuk hartzen dute, zalantzarik eta mugarik gabe banatzeko; salneurririk gabeko grazia da, ezer kostatzen ez dena, esan egiten bait da, alegia, graziaren izaera bera dela eta, kontua ordaindua izan dela aldez aurretik garai guztietarako (...) Grazia merkea bekatuaren zuripena da, ela ez. bekatariarena. Graziak dena berak bakarrik egiten duenez, gauzek lehen bezala jarrai dezakete».\nIzan ere, denok ezagutzen ditugu pertsonak, urteetan eta sarritan sakramentuak «hartzen» egon ondoren, senideenganako maitasunagatik nabarmentzen ez direnak. Zer pentsa daiteke, subjektuaren portaeran nabaritzen ez den apurka-apurkako santifikazio teoriko batetaz?\n DS 1.608 = D 851.\n Jungmann, Jose A., El sacrificio de la misa, BAC, Madrid, 4. arg., 1963, 148-149 orr.\n Hiponako Agustin , Sobre el Evangelio de San Juan, 5. trat., 18 eta6. trat., 7 (Obras completas deSan Agustin, 13. t., BAC, Madrid, 2. arg., 1968, 165 eta 176 orr.).\n DS 1.606 = D 849.\n Leon Haundia, Sermdn 70, 4 (Homiltas sobre el año liturgico, BAC, Madrid, 1969, 290 or.).\n Bonhoeffer, Dietrich, El precio de la gracia, Sigueme, Salamanca, 2. arg., 1968, 17-18 orr.


Semaltikoa: Web arakatzaile onenaren datuak linean ateratzeko\nScraping edukia edo web scrap Web orrialde baten edukia sortzerakoan software berezia edo web aplikazioa. Scraping errekurtsoak web guneetan eta garatzaileek automatikoki sarbidea lortzeko beste webgune batzuetan kokatutako informazioa lortzeko.\nEdukia Scraping aplikazioak\nWeb scraping maltzurrena egin daiteke posta elektronikoaren bidez spamming , eta robocalls. Horregatik, webmasters gehienek nahiago dute kanpoan geratzea. Hala eta guztiz ere, etikoki web scraping egiten bada modu oso indartsua izan daiteke web proiektu ugari mesede.\nNola erabil daiteke Scraping\nZonaldeetako hotel guztiek lineako direktorioa kontsideratu.Webguneetako garatzaileek hotel bakoitza agregatu nahi badute, eskuz sartu beharko dituzte datu-basean. Prozesu honek hamarka ordu baino gehiago hartzen ditu normalean, herrialdeko hotel guztietan sartzen baita. Web arakatzaile batekin , webmaster berak bilaketa-kontsultak idazten ditu eta datu horiek automatikoki biltzen ditu hainbat guneetatik.\nBuild or Buy Web Scraper?\nWeb scraping tresna bat nahi baduzu, hutsetik atera dezakezu edo jadanik dagoeneko bat erabili. Garatzaile gehienek ez dituzte beharrezko trebetasunak, ezagutzak, tresnak edo baliabideak eskuz scraping tresna eraikitzeko eskuz. Berri ona da aurretiazko eraikitako scrapers dozenaka.\nWeb scraping softwareko erabilitako metodoak eta teknikak\nZure scraper-a eraiki nahi baduzu, zer teknologiak datuak biltzen dituen ulertu behar duzu. Scrapers gehienak HTML bidez eraiki dira, DOM parsing (dokumentuaren objektuaren eredua aztertzen) HTML bidez iragazteko, nahi duzun informazioa soilik ateratzeko. Azpimarratu nahi dituzun datuen zerrenda, zatiketak, klaseak eta zerrendak identifikatu behar dituzu eta sartu zure ezarpenetara.\nMozenda Scraping Teknologia


naiz: - Mediateca Resultado de búsqueda - Aldaketa aldarri, yoga eta okin artean\nAldaketa aldarri, yoga eta okin artean\nAldaketa aldarrikatu du EH Bilduk Iruñeko Anaitasunan egin duen ekitaldian, baita Bilbokoan ere. Goierrin, aldaketa berresteko deia, berriz. Eusko Alderdi Jeltzaleak Getxon egin du ekitaldi nagusia eta aurrez Gernikan, Unai Rementeria okin lanetan aritu da. Nafarroan erdizka joan da gaurko kanpaina; bertan behera uztea erabaki baitute UPNk eta Estatu egitura dutenek (PSN, PP eta Podemos), Sevillan hegazkin batek izan duen istripua dela eta. Etenaren aurretik, yoga ikastaroa eman du Maite Esporrin PSNren Iruñeko alkatetzarako hautagaiak.\nMaite Esporrin, yoga ariketak egiten (Iñigo URIZ / ARGAZKI PRESS)\nEH Bilduren hautagaiak eta arduradun nagusiak Iruñeko ekitaldian. (Iñigo URIZ / ARGAZKI PRESS)\nGazteek presentzia berezia izan dute Anaitasunan, bereziki Ibon Esteban atxiloketa agindupean dagoen gaztea gogoratu dute.\nArabako Errioxatik maiatzaren 16ko Gasteizko ekitaldira joateko deialdia. (EH Bildu)\nBeasainen Goierriko aldaketa berresteko deia egin du Hasier Arraizek. (EH Bildu)\nEneko Goiaren selfie-a Donostian.\nOrtuzar, Urkullu eta Rementeria Getxon izan dira gaur. (EAJ-PNV)\nUnai Rementeria okin lanetan Gernikan.\nKamiseta laranaja ugari Bilboko ekitaldian, azken gazte atxilotuekiko elkartasunez. (EH Bildu)\nLos más madrugadores, los representantes políticos\nLos candidatos apuran las últimas horas de campaña\nKanpaina aurrera, hauteskundetarako lau egunen faltan


Irekia Eusko Jaurlaritza - Gobierno Vasco :: Hiru mila boluntario “Garbitu dezagun mundua” kanpainan\nHiru mila boluntario “Garbitu dezagun mundua” …\n63 hektarea lur berreskuratu dira eta bi tona hondakin batu, eta horietatik %60 birziklatu da.\nEuskal Autonomia Erkidegoko ia hiru mila boluntariok parte hartu zuten irailaren 16tik azaroaren 16ra Eusko Jaurlaritzako Ingurumen, Lurralde Plangintza, Nekazaritza eta Arrantza Sailak Ingurugelarekin eta Unesco Etxearekin lankidetzan sustatutako "Garbitu dezagun mundua" kanpainan.\n"Gure ingurunea, gure planeta, gure erantzukizuna" izan da Ingurumenerako Nazio Batuen Programak (INBP) sustatutako ekimen honen hogeita batgarren urteurrena ospatzeko aukeratutako leloa, eta xedea honakoa gogoratzea da: gure ingurunea garbitu, lehengoratu eta artatzen badugu, eragina du planeta osoan.\nHogeita sei euskal udalerri izan dira boluntarioen lanaren onuradun. Boluntariook talde batzuetara batzen ziren, besteak beste, ezgaituen taldeetara, prestakuntza ziklo guztietako ikasle eta irakasleen taldeetara, langile eta enpresaburuen taldeetara eta ikertzaileen taldeetara.\nBoluntarioek 50 jarduera baino gehiago egin dituzte, alegia, hondakinak batu, birziklatu eta lehengoratzea, bertoko basoak artatu eta lehengoratzea, baratzeak eta lorategiak egokitzea, mugikortasun jasangarrirako ekintzak, sentsibilizazio eta informazioa eta abar. Guztira, 63 hektarea lur berreskuratu dira eta bi tona hondakin batu, eta horietatik %60 birziklatu da.\nPilar Unzalu Ingurumen, Lurralde Plangintza, Nekazaritza eta Arrantza sailburuak azpimarratu duenez, "kanpaina mota horrek erakusten du euskal jendartea guztiz dagoela konprometituta ingurumenaren babes eta zaintzarekin".\nPilar Unzaluk halaber txalotu du Gipuzkoa bereziki kaltetu zuten arestiko uholdeen hondakinak batu eta kentzen ibili diren boluntarioen lan eskerga.\nSailburuaren aburuz, herritarren erantzun hori pizgarria da kontzientziatze eta hezte programekiko -Eskolako 21 Agenda (Euskal Autonomia Erkidegoko derrigorrezko hezkuntzako ikastetxeen %70 dira parte-hartzaile), Azterkosta eta Ibaialde- konpromisoa indartzeko. Programotan, gure kostaldeko eta ibaietako eboluzioari buruz aztertu eta hausnartzen da. Beste programa batzuk biodibertsitate zentroan, ekipamenduetan edo ingurumen interpretazioko zentroetan gauzatzen dira besteak beste.


Neuromarketina: Ardo-etiketen aukeraketa - Gura Marketin\nNeuromarketina: Ardo-etiketen aukeraketa\nMarketinaren munduko profesional guztiok dakigu zein garrantzitsua den packaginga kontsumitzeko eta erosteko orduan. Horregatik, Etxeita upategiko ardo gaztearen etiketa bat aukeratzeko neuromarketinaren erabileraren adibide bat erakutsi nahi dugu.\nProiektu honetan lehentasuna eman nahi izan diegu balentziaren eta aktibazioaren adierazle emozionalei, neurri handiagoan adierazten baitigute laginera aurkeztutako hiru estimuluek izan duten gustu-maila. Praktikan jarrita, bi metrika horiek ematen dizkigute establezimenduan sartzean bezeroak botilan eta etiketan arreta jartzeko eta Etxeita ardo gazte bat eskatzeko duen aukerari buruzko datuak.\nBeste metrika kognitibo batzuei, hala nola memorizazioari edo engagement-ari, ez zaie hainbesteko lehentasunik eman, etiketa urtero aldatzen dela kontuan hartuta.\nGaineratu behar da, marrazkien diseinuari eta koloreari dagokienez dagoen antzekotasuna kontuan hartuta, desberdintasun estatistikoak ez direla oso altuak.\nHona hemen azterlanean aztertu diren estimuluak:\nEstimulos a testear\nAzpimarratu behar da hirugarren estimuluaren eta lehenengoaren artean diferentzia estatistikoak oso urriak direla. Estimulu horren eta lehenengoaren artean aukeratzeko orduan, aktibazio-mailan oinarritu gara, eta zertxobait handiagoa da lehen etiketarena.\nAurreko grafikoari begiratuta, 2. aukera baztertzen dugu, eragin duen batez besteko aktibazioa negatiboa izan dela kontuan hartuta. Puntu honetara iritsita, 1 eta 3 aukeren artean aukeratu behar dugu.\nKasu honetan, maila globaleko balentzia eta aktibazio-metrikak dira altuenak. Metrika horiek dira interesgarrienak, gure helburuak kontuan hartuta, gustatu zaion ala ez adierazten baitigute.\nBalentziaren metrika 25 eta 75 pertzentiletan oso bateratua dago, lagina trinkoa delarik.\nSortutako aktibazioa handia edo oso handia da, batez ere mediana ehuneko handi batean bateratzen dela kontuan hartuta, baita 75. pertzentila ere.\nAktibazio-metrikari dagokionez, lagina sakabanatuagoa da, eta alde handiagoak daude 25. eta 75. pertzentilen artean. Nolanahi ere, gehiengoaren aktibazioa positiboa da.\nBalentzia positiboa da, P75ean zentratzen da, eta kasu honetan mediana handiena da balentziari dagokionez.\nKasu honetan, engagement maila altuena da, lagina oso kontzentratuta baitago.\nMarrazkiaren erdiko aurpegiak laginaren arreta-ehuneko handiena jasotzen du.\nEtxeita marka oharkabean pasatzen da, eta irudiaren puntu beroak dira: marrazkiaren erdiko aldea eta eskultorearen sinadura (lagina puntu honetan bateratzea).\nOrientazio Departamentuaren marrazkiak fokalizazio-ehuneko txikia erakusten du, eta Errioxa letrak dira fokalizazio-ehuneko handiena dutenak.\nIrudi honetan ikusten ditugun puntu beroak argi daude: alde batetik, marrazkiaren aurpegi nagusia eta behealdean bi “adar” dituen aurpegia. Aldi berean, behealde horretan biltzen da fokalizazio-ehuneko handiena.\nErrioxa letretan eta eskultorearen sinaduran ere fokalizazio maila garrantzitsua aurkitzen dugu.\nAzterlanean lortutako emaitzak aztertuta, planteatutako hiru aukeretako bat baztertu dezakegu. Bigarren estimuluak ez du aktibazio emozional handirik (baxua, batez ere) sortzen; beraz, etiketaren helburuak eta helburua kontuan hartuta, ez dugu erabiltzea gomendatzen.\nBeste bi aukerei dagokienez, ez dago alde estatistikoki esanguratsurik bien artean. Biek aktibazio- eta balentzia-maila oso antzekoak sortzen dituzte. Aldagai kognitiboetan ez dugu alderik ikusten.\nIkusmen-metriken analisia kontuan hartuta, marka tokiz edo kolorez aldatzea gomendatuko genuke, oharkabean pasatzen baita, etiketako beste elementu batzuek pisu bisual handiagoa baitute.\nHori horrela izanik, inplizituki egokiak dirudite bi etiketek (1 & 3). Horri landa-lanean jasotako informazio esplizitua gehitzen badiogu, hirugarren aukeraren alde egin dezakegu; izan ere, lehentasun esplizitu gisa, gehiago gustatu zen alteratibo hori.\nNeuromarketinari buruzko informazio gehiago edukitzeko: https://gura.eus/es/neuromarketing/faqs/


"Konfinamendu egoeran ere errutinak mantentzea izango litzateke egokiena" - Busturialdeko Hitza : Busturialdeko Hitza\nBegoña Enbeita: psikopedagogoa eta irakaslea\n"Konfinamendu egoeran ere errutinak mantentzea izango litzateke egokiena"\nPsikopedagogo muxikarrak azaldu duenez, zientifikoki ez dago konfinamenduak izan ditzakeen ondorioen ikerketarik eginda; hala eta guztiz ere, giza jokabidea ikertuko balitz, posible litzateke ondorioren bat ateratzea.\nLarrialdi egoera ezarri eta agintariek etxean geratzeko agindua eman zutenetik, baimendutako egoeretan bakarrik atera daitezke herritarrak kalera edota lantokietara. Ezohiko egoera horrek sor ditzakeen ondorioak asko dira, eta ahalik eta ondoren jasateko aukerak azaldu ditu Begoña Enbeita psikopedagogo eta irakasleak. Seme-alabengan izan dezakeen eragina da gurasoen kezka nagusietakoa, eta Enbeitaren berbetan, “umeengan ez du oihartzun psikologiko larririk izango epe luzera begira”.\nKonfinamendu egoera honek zelan eragiten digu danori? Eta umeei?\nBizitzen ari garen egoera hau berria da guztiontzat, ume zein nagusientzat. Hitz batean esatearren, urduritasuna eragiten digu. Umeak esponja batzuk dira, beraz, gurasoak urduri ikusten baldin badituzte, beraiek ere urduri jarriko dira.\nOsasuntsua al da gizartearen osotasuna konfinatuta edukitzea hainbat denbora?\nIzatez gizaki sozialak garen heinean, batez ere, oreka psikikoan eragiten du konfinamenduak. Bakarrik bizi den jendearengan izan dezake, gainera, eragin handiagoa. Eguneko 24 orduak bakarrik egoteak ez du batere erraza izan behar, nahiz eta gaur egun esaten den gizakia gero eta indibidualistagoa edo bakartiagoa dela. Hala ere, naturalki taldean bizitzeko joera daukagula esango nuke.\nHaurrengan ez du oihartzun psikologiko larririk izango epe luzera begira\nUmeei beste ume batzuekin harremanik barik egoteak eragin egingo die?\nBai, noski eragingo diela. Adin batekoentzat, gainera, oso negatiboa izan daiteke beraien lagun taldetik isolatzea. Ez hori bakarrik, oraingoan beraien eguneroko errutinak egun batetik bestera apurtu dira. Hala eta guztiz ere, umeak dira egoera berrietara errazen moldatzen direnak. Haurrengan ez du oihartzun psikologiko larririk izango epe luzera begira; momentukoa baino ez da izango, eta konfinamendua amaitzen denean ahaztuko dute. Ondorioak konfinamendu oso luzeak direnean egoten direla uste da; adibidez, kasu bat aipatzekotan, gerrillen batek haurrak bahitu eta denbora luzez gatibu izatekotan. Eragina murrizteko, errutinak mantentzea izango litzateke egokiena, bestela arazoak sortu daitezke. Haurrentzako errutinak dira gakoa, helduentzako baino gehiago.\nEtenaren ostean, zein ondorio izan ditzake nagusiengan zein umeengan gatibutza antzeko zerbait bizitzeak?\nEz dakit, eta pentsatze hutsak beldurra ematen dit! Zientifikoki ez dago konfinamenduak izan ditzakeen ondorioen ikerketarik eginda; giza jokabidea ikertuko bagenu, ondorioren bat atera genezakeen arren. Honek guztiak gogoeta bat egiteko balio beharko liguke. Aurrerantzean orain ikasten ari garen elkartasun baloreak, komunitatearen zentzuak… balioko digutela pentsatu gurako nuke.\nGurasoak seme-alaben osasun fisiko zein psikologikoari buruz kezkatuta daude. Kezkatzeko arrazoirik al dago?\nNik uste dut gurasoak behar baino kezkatuago eta urduriago daudela.\nFlexibilitate baten barruan ordutegi bat finkatzea ondo legoke. Ordutegi horrek eskolako lanak egiteko denboraz gain, ondo pasatzeko eta aisialdirako orduak izan behar ditu\nArreta berezia (autistak, asperger, hiperaktiboak…) behar duten umeei zelan eragiten die?\nHorientzako egunerokotasuna zailagoa izan daiteke bai, baina horiek, kasu batzuetan, kalean paseatzeko aukera daukate, Espainiako Gobernuak hala onartuta. Hori oso positiboa dela uste dut bai haurrentzako eta bai haur horien gurasoentzako ere. Egoera delikatu hauetan gurasoen egoera ere kontuan hartzekoa dela uste dut, gurasoak ondo baldin badaude, seme-alabak ondo egongo dira.\nEtxean egoteko pautak eman behar zaizkie umeei?\nBeharrezkoa dela uste dut. Errutinak mantendu behar dira, batez ere, gizakia ohituretan oinarritzen delako. Helduek errutinak behar ditugu, baina umeek are gehiago. Flexibilitate baten barruan ordutegi bat finkatzea ondo legoke. Ordutegi horrek eskolako lanak egiteko denboraz gain, ondo pasatzeko eta aisialdirako orduak izan behar ditu. Bestalde, aste osoa berdina izatea ekidin behar dugu. Gauza desberdinak egitea komeni da astegunetan eta asteburuetan. Asteburuetan errutinak erlaxatu beharko genituzke. Asteak dituen zazpi egunak berdinak ez izatea oso garrantzitsua da.\nAhalegindu behar gara gauzak ahalik-eta hoberen egiten, baina kontuan izan ezin dugula perfektuak izan.\nBizi dugun egoeraren berri eduki behar dute umeek?\nSeme-alabei egoera hau naturaltasunez azaldu behar diegu. Adingabeek ulertu egin behar dute zer den gertatzen ari dena. Modu horretan lortuko da horiek izan dezaketen antsietatea jaistea. Beraz, garrantzitsua da krisiaren garapena azaltzea eta zergatik konfinamendua luzatzen ari den azaltzea. Garrantzitsua da, gainera, euren harremanak mantentzea. Ahal den neurrian, ondo legoke euren eskolako lagunekin deiak bideokonferentzia bidez egin ahal izatea. Beraien lagun binkuloak ez galtzeko balio du horrek. Ariketa fisikoa egitea ere garrantzitsua da. Era erregular batean seme alabekin ariketa fisikoak egitea gomendagarria ere bada. Gurasoek, bestalde, jakin behar dute euren espektatibak ahultzen. Ezingo dugu guztia oso ondo egin; etxea ezin hobe eduki, lanak bikain egin… dena ezingo da %100 egin. Ahalegindu behar gara gauzak ahalik-eta hoberen egiten, baina kontuan izan ezin dugula perfektuak izan. Bestela, gu, gurosook zoratu egingo gara!\nEta egoera honetan posible al da gomendagarria den errutina horrekin aurrera egitea?\nAhal den neurrian egokiena litzateke errutina mantentzea, bai.\nBi astez luzatu dute alarma egoera, hala ere, ezjakintasuna da nagusi. Ezjakintasun horrek eta denbora luzatze horrek ze ondorio dakar?\nEzjakintasuna da ikusten dudan arazorik handiena. Ez dugu egoera kontrolatzen, eta horrek urduri jartzen gaitu eta antsietate handia sortzen du pertsona askorengan. Gainera, egoera honen gainean ez daukagu aurrekari historikorik, eta, beraz, dena da ezjakintasuna; ez gaude ezertaz seguru, dena hipotesiak dira. Gizakiok beharrezkoak ditugu pauta batzuk eta iturri sendo batzuk lasaiago egoteko.\nHainbeste informazio, desinformazio, jendea saturatuta dago. Zelan kudeatu daiteke? Ze alternatiba daukagu burua sano mantentzeko hainbeste kaos artean?\nEgia esan, ez da erraza! Gaur egun informazio iturri asko dauzkagu; batzuk fidagarriak dira, eta beste batzuk, berriz, ez horren fidagarriak. Hala ere, horiek guztiak erabiltzen ditugu, eta askotan gure kalterako dira. Egoera hau estresagarria da benetan! Ez dakigu bihar zer gertatuko den. Baina alternatibarik hoberena gure buruagaz ariketa desberdinak egitea da; erlajazioa, adibidez, ona izan daiteke buruko saturazioa arintzeko. Ariketa fisikoa egitea ere ona da estresari aurre egiteko.\nEzjakintasuna da ikusten dudan arazorik handiena. Ez dugu egoera kontrolatzen, eta horrek urduri jartzen gaitu eta antsietate handia sortzen du pertsona askorengan\nTelelana alternatiba daukate enpresa askotan. Baina horrek zenbaitengan presioa eta estresa areagotu ditu. Zer egin egoera hori hobeto eroateko?\nAlternatiba ona da telelana egitea, baina etxean seme-alabak baldin badituzu ez da batere erraza. Nola edo ala, bakoitzak norberarentzako denbora apur bat atera behar duela uste dut, hori baita denentzako sanoena.\nPsikologoa zaren heinean, ze mezu edo gomendio ematen duzu une hauetan?\nAlde batetik lasaitzeko, egoera hau ez dago gure esku eta. Egin genezakeen gauzarik onena etxean gelditzea da; hori baita une honetan gure aldetik egin dezakegun ekarpenik garrantzitsuena. Haurrekin errutinak ezartzea egokia da, baina bakarrik bizi denarentzat ere bai. Hala ere, beldurra izatea ere normalaren barruan dago.


62. TXISTULARIEN ALARDEA – PamplonaEsCultura\n62. TXISTULARIEN ALARDEA\nTxistua, dantza, historia eta ikus-entzunezko proiekzioak batuko dira 62. Txistularien Alardean, zeinak edizio honetan gogora ekarriko baitu Noaingo Batailan Nafarroako armadaren porrotaren bosgarren mendeurrena. ‘1521 Kontzertua’ diziplina askotariko ikuskizuna da, eta Gazteluko plazan hogeita hamar bat musikari –horietako hemeretzi, txistulariak– elkartuko ditu irailaren 11an, 22:00etatik aurrera. Kontzertuan sei konpositorek Alarde horrendako berariaz konposatutako zazpi kanta joko dituzte.\nAurten berriz ere Iruñeko Udalak eta Euskal Herriko Txistulari Elkartea Nafarroak antolatuta, Txistularien Alardea 22:00etan hasiko da, eta sarrera librea izanen du edukiera bete arte. Txistua da etengabeko protagonista ikuskizun osoan eta agertokia beste instrumentu batzuekin partekatzen du, hala nola txirula, tronpeta, tronpa, pianoa eta harparekin, lortu dezakeen benetako kalitate-maila konplexurik gabe erakutsita. Beste edizio batez, Alardeak ekitaldi bat ekoiztu du txistuaren inguruan, instrumentu tradizional horren maila eta aukerak erakusteko.\nTxistua musika-sorkuntzarako erreferente gisa\n‘1521 Kontzertua’ formatu elebidunean (gaztelania – euskara) aurkeztuko da, eta 75 minutu iraunen du, gutxi gorabehera. Kontzertuak zazpi pieza ditu, Íñigo Casalí, Koldo Azkona, Anne Pérez de Azpeitia, Jokin Zabalza, Joaquín A. Lecumberri eta Eneko Azparrenek egindakoak, eta hainbat ikus-entzunezkoren proiekziorekin batera interpretatuko dituzte. Konpositoreek txistua aukeratu dute beren sorkuntzak adierazteko bide gisa, etengabe bilatzen eta eboluzionatzen ari diren sormeneko ezaugarri teknikoak ezagututa.\nLehenengo obrak, Íñigo Casalíren ‘La Batalla de Noáin’ lanak, modu hunkigarrian hurbiltzen ditu Nafarroako Erreinu zaharraren aldekoen ezpatek eta pikek talka egitearen, irrintzien eta eztanden, heriotzaren eta etsipenaren urruneko oihartzuna. Casalí ere, Koldo Azkonarekin batera, ‘Navarra en Pau’ suitearen egilea da. Nafarroako porrotaren ondoren, musikak publikoa Parlamentura eta Akitaniako Nafarroako gorteetara eramanen ditu. Suita intrada eta gallarda batek osatzen dute, garaiko branle baten (‘Branle des Sabots’) orkestrazioaz eta Behe Nafarroako jauzi batez gain.\nKanta horietan oinarritutako Anne Pérez de Azpeitiaren ‘Aires sefardíes’ lanak azpimarratzen ditu Nafarroan ez ezik, Espainiako erresuma hasiberria konkistatzen eta batzen ari zen lurralde osoan izandako garbiketa etniko eta erlijiosoen ondorioz gertatu ziren gizarte-aldaketak. Jokin Zabalzaren ‘Dantzen suite (Monteagudo)’ lanak Nafarroako makil-dantza klasiko bat barne hartzen du, izaera sakro-komiko-patriotikoko antzerki-eszenaratze horren berezitasunagatik, non dantza ia osagarria baita, eta testua, herri-antzerkia, funtsezkoa.\nJoaquin Lecumberrik konposatutako eta “Kakuetako Oihartzunak” izeneko bosgarren lanak txirula izanen du protagonista, solo original baten bidez, eta instrumentu-talde handi baten barruan lehen konposizio bakarlaria izanen da. Lekunberri da ere “Baztan” lanaren egilea, Iparraldeko jauziak eta Bearneko sautsekin harreman zuzena duten erritmo eta musikekin, erlojuaren orratzen kontrako noranzkoan dantzatzen diren dantzak baitira. Alardea Eneko Azparrenek konposatutako “Jaun baruak” kantak itxiko du. Kantak interpretatzeko agertoki gainean egonen diren hainbat musikariez gain, abeslari bakarlariak izanen dira, hala nola Maite Itoiz eta John Kelly.\nIkus-entzunezkoak, eszena oroitarazleekin\nZuzeneko eszenaratzea laguntzeko, hainbat ikus-entzunezko landu dira, eta musika-piezak interpretatzean proiektatuko dira. Ikus-entzunezkoek 4 eta 10 minutu bitarteko iraupena dute, eta irudikatzen dituzte Erdi Aroko batailetako, dantza garaikideko sekuentzietako edo Nafarroako txoko eta paisaietako eszena gogoragarriak, ikuskizunari dimentsio artistiko handiagoa ematen diotenak. Ikus-entzunezko horiek hainbat agertokitan filmatu dira, hala nola Irunberriko Errege-Erreginen Jauregian, Noaingo Batailaren monumentuan, Amaiurko Gazteluan eta Iruñeko Ziudadelan.\nIruñeko 62. Txistularien Alardea Ventura Ruiz aktoreak aurkeztuko du, eta musika eta ikus-entzunezko pieza bakoitzaren hari gidaria izanen da, Noaingo bataila gertatu zen garaia testuinguruan kokatuz eta publikoari ikuskizunak proposatzen duen ibilbide historikoan lagunduz. ‘1521 Kontzertua’ Patxi Rodríguezek zuzendu eta koordinatu du, musika-zuzendaria Aitor Urquiza da eta eszena-zuzendaria, Xavi Berraondo.